title: Jaguar F-Type

text:
F-TYPE Convertible (2013–)
Alun perin F-TYPEn avomallin ensiesittely tapahtui vuoden 2012 huhtikuussa, Lontoon Sundance Film Festival -elokuvajuhlassa. Tätä seurasivat Pariisin autonäyttely syys-lokakuun vaihteessa sekä Goodwood Festival of Speed vuonna 2013, jossa oli esillä myös F-TYPEn alusta ratkaisu.


title: Jaguar F-Type

text: Ensimmäinen F-TYPE convertible -mallisarja sisälsi versiot: F-TYPE 340 PS, F-TYPE S 380 PS ja F-TYPE V8 S 495 PS.


title: Jaguar F-Type

text:
F-TYPE Coupé (2014–)
Coupé-versio oli esiteltiin vuoden 2013 Los Angelesin autonäyttelyssä, F-TYPE R Coupé versiona. Myös vuoden 2013 Tokion autonäyttelyssä auto oli esillä. Näitä seurasi vielä Lontoon Canary Wharf'ssa pidetyssä Jaguar Academy of Sport Annual Awards -palkintogaalassa pidetty esittelytilaisuus.


title: Jaguar F-Type

text: Malli tuli myyntiin kevätkesällä 2014 ja se lanseerattiin F-TYPE 340 PS-, F-TYPE S 380 PS- ja F-TYPE R 550 PS -versioilla.


title: Jaguar F-Type

text: F-TYPE:ssa käytetään alumiinista valmistettua alustarakennetta sekä etupään apurunkoa. Jaguarin mukaan malli on rakenteeltaan yhtiön tähänastisten mallien jäykin. Avomallin pehmeä katto voidaan avata ja sulkea myös ajon aikana, aina 50 km/h nopeuteen asti.


title: Jaguar F-Type

text: Korin takaosaan on myös integroitu ilmanohjain, joka nousee automaattisesti ylös, jos auton nopeus nousee yli 100 km/h.


title: Jaguar F-Type

text: V6-malleissa kaksoisputkiston ulostulot sijaitsevat takapuskurin alla keskellä, V8-mallien kaksoisputkiston ulostulot sijaitsevat takapuskurin molemmissa alanurkissa. S- ja V8 S -mallien pakoputkistossa on vakiona venttiili, joka avautuu moottorin kierrosluvun ylittäessä 3000 r/min, ja muuttaa auton äänimaailman radikaalin ärjyväksi. V8-versiossa tämän venttiilin toiminta on myös kuljettajan manuaalisesti ohjattavissa, keskikonsoliin sijoitetun katkaisijan avulla. Pienitehoisimpaan malliin pakokaasujen ohjausventtiili on saatavana lisävarusteena.


title: Jaguar F-Type

text: Mittaristo koostuu nopeus- ja kierroslukunäyttöjen analogisista, pyöreistä mittareista, joiden väliin on sijoitettu info-näyttö, Kojetaulun keskellä on infotainment-järjestelmän 5" kosketusnäyttö. Kojelaudan keskiosassa sijaitsevat, vakiovarusteisen ilmastointilaitteen suulakkeet, nousevat näkyviin ainoastaan niitä käytettäessä, muutoin kojelaudan yläosa näyttää tasaiselta.


title: Jaguar F-Type

text: Edessä ja takana on päällekkäiset kolmiotukivarret, adaptiivinen iskunvaimennus ja ohjelmoitava jousituksen jäykkyys. Kuljettajalla on valittavissa 25 erilaista alustan asetusta, joilla hän pystyy vaikuttamaan auton ajettavuuteen ja ajokäyttäytymiseen.


title: Jaguar F-Type

text: Edullisimmassa entry-level F-TYPE:ssa on voimanlähteenä Jaguarin uusi, 250 kW:n (340 hv), mekaanisella ahtimella varustettu 3,0 litran V6. Mallin kiihtyvyys 0 - 60 mph (0 – 97 km/h) nopeuteen vie 5,1 sekuntia, huippunopeus on 259 km/h.


title: Jaguar F-Type

text: Malliston keskikastia edustaa F-TYPE S, joka on varustettu samalla moottorilla, viritettynä antamaan 279 kW:n (380 hv) tehon. Tällä voimanlähteellä kiihdytys 0 - 60 mph nopeuteen vie aikaa 4,8 sekuntia ja mallin huippunopeus on 275 km/h.


title: Jaguar F-Type

text: Malliston huipulla ovat avokorinen F-TYPE V8 S ja umpikorinen F-TYPE R, jotka molemmat on varustettu Jaguarin mekaanisesti ahdetulla 5,0 litran V8-moottorilla. Convertiblen moottorin teho on 364 kW, (495 hv) ja huippunopeus 300 km/h, Coupén 405 kW (550 hv), huippunopeuden ollessa sama.


title: Jaguar F-Type

text: Vaihteistona kaikissa malleissa on 8-portainen automaatti, varustettuna ohjauspyörän takana sijaitsevilla siivekkeillä, jotka mahdollistavat myös vaihteiston käytön manuaalisesti. V6 S:n tasauspyörästö on varustettu mekaanisella luistonrajoituksella, kun taas V8-mallien luistonrajoitin on sähkötoiminen.


title: Jaguar F-Type

text: !Malli!!Valmistusaika!!Korimalli!!Moottori!!Teho!! Vääntömomentti!!CO-päästöt


title: Negros

text: Negros on saari Visayasin saariryhmässä Filippiineillä. Se on maan kolmanneksi suurin saari. Negros jakautuu kahteen provinssiin: Negros Oriental Keski-Visayasin alueella ja Negros Occidental Länsi-Visayasin alueella.


title: Jean-Louis Perret

text: Jean-Louis Perret, alk. "Louis Perret" (22. kesäkuuta 1895 Henniez, Sveitsi – 17. huhtikuuta 1968 Lutry, Sveitsi) oli sveitsiläissyntyinen kääntäjä ja ranskan kielen opettaja. Hän tuli Suomeen kotiopettajaksi 1919 ja tutustui suomalaisiin kulttuuripiireihin. Hän toimi Helsingin yliopistossa ranskan kielen ja ranskalaisen kulttuurin opettajana 1927–1945, käänsi suomalaista kirjallisuutta ranskaksi ja kirjoitti kirjoja Suomesta.


title: Jean-Louis Perret

text: Perret tuli Sveitsiin asettuneen Arthur Travers-Borgströmin perheeseen vuonna 1918 tämän vaimon Maria (Mascha) von Heirothin pojan Algarin kotiopettajaksi ja muutti seuraavana vuonna perheen mukana Suomeen. Hän oli ensimmäisellä käynnillään Suomessa 15 kuukautta. Kun Maria von Heiroth halusi 1920 lähteä Italiaan, Perret lähti mukaan. Von Heirothin ja Perret’n välillä sanottiin olleen lämmin suhde, jonka tarkemmasta laadusta ei ole varmuutta. Von Heiroth erosi 1919 miehestään Arthur Travers-Borgströmistä. Perret muutti von Heirothin luota 1929, joten ”lämmin suhde” kesti siis ainakin 1920-luvun lopulle.


title: Jean-Louis Perret

text: Yrjö Hirn oli tärkein Perret’n varhaisista kontakteista sekä ystävänä että tulevan työnkuvan muotoutumisen kannalta. Perret’n ansiosta käännettiin suomeksi muun muassa Giovanni Papinin teoksia, joita hän suositteli Hirnille Italian matkan aikana kirjoittamissaan kirjeissä. Matkalla hän tutustui muun muassa futuristisen manifestin laatijaan F. T. Marinettiin. Perret järjesti ranskalaisen kirjailijan Jules Romainsin Suomen-vierailun. Italian-matkan kokemukset saattoivat vaikuttaa hänen myöhempiin yhteiskunnallisiin näkemyksiinsä. Hän palasi von Heirothien kanssa Suomeen ja asettui uuteen Kulosaaren huvilakaupunkiin.


title: Jean-Louis Perret

text: Perret kirjoitti Kalevalasta artikkelin Bibliothèque Universelle et Revue Suisseen, ja se oli alkusysäys hänen Kalevala-tuntemuksensa syvenemiselle 1920-luvun kuluessa. Vuonna 1930 ilmestyi hänen Kalevalan runokäännöksensä, joka ilmeisesti ei ole vanhentunut, sillä siitä on otettu neljäs painos vielä vuonna 2009. Käännös sai runsaasti huomiota Sveitsissä ja Ranskassa. Tuona aikana hän tutustui paremmin suomalaisiin kulttuuripiireihin, ja esimerkiksi Otto Mannisesta tuli hänen hyvä ystävänsä. Hän opetti ranskaa Kauppakorkeakoulussa ja yliopistossa ja piti myös ranskan iltakursseja ulkoministeriön henkilökunnalle sekä ylioppilaille.


title: Jean-Louis Perret

text: Perret toimi Suomeen tulonsa jälkeen sanomalehti Journal de Genèven Suomen-kirjeenvaihtajana ja ranskalaisen uutistoimisto Havasin kirjeenvaihtajana yhteistyössä Suomen Tietotoimiston kanssa. Hän teki töitä myös vasta perustetulle Ranskalais-suomalaiselle kauppakamarille ja oli paitsi Ranskan lähetystön, myös Puolan lähetystön epävirallinen lehdistöavustaja. Perret toimi myös ranskalaisten kirjailijoiden ja älymystön yhteyshenkilönä ja järjesti näiden matkoja Suomeen.


title: Jean-Louis Perret

text: Kun Perret kertoi suunnittelevansa paluuta kotimaahansa, hänelle luvattiin ranskan kielen lehtoraatti Helsingin yliopistossa edellyttäen, että hän tekisi siellä väitöskirjansa. Näin tapahtui, vaikka tarjolla oli myös latinan kielen lehtorin paikka Lausannessa. Ranskankielisen väitöskirjan "Transmission du texte de Juvénal d’après une nouvelle collation" (1927) aiheena oli Juvenalis, mutta itse väitöstilaisuus pidettiin latinaksi, koska sen tarkastaja Edwin Linkomies ei katsonut osaavansa riittävästi ranskaa, ja Perret taas ei osannut mielestään riittävästi suomea. Perret nimitettiin Helsingin yliopiston ranskan kielen lehtorin virkaan 1928, ja hän toimi virassa lähes 20 vuotta.


title: Jean-Louis Perret

text: Perret’n ensimmäinen kaunokirjallinen käännös oli Aleksis Kiven "Seitsemän veljestä". Käännös ilmestyi 1926 ja sai runsaasti kiitosta niin Ranskassa kuin Suomessakin. Hänen aikaa vievä työnsä, suuri suomalais-ranskalainen sanakirja (1944), syrjäytti jossain määrin kirjallisuuden kääntämistä. Mika Waltarin "Sinuhe, egyptiläinen" ilmestyi Perret’n käännöksenä kahdessa osassa 1947 ja 1948. "Sinuhen" kansainvälinen maine alkoi Perret’n ranskannoksesta. Käännöstyön aikana Waltari vieraili Perret’n luona loppuvuodesta 1946.. Käännöstyön lisäksi Perret kirjoitti Suomea käsitteleviä kirjoja, kuten matka- ja tietokirjan "Portrait de la Finlande".


title: Jean-Louis Perret

text: Perret’n avulla ja opastuksella Suomessa kävi lukemattomia ranskalaisen yhteiskunnan merkittäviä edustajia, kuten kenraali Maxime Weygand ja Ranskan Akatemian jäsen, kirjailija ja lakimies Henry Bordeaux, joka kirjoitti matkan jälkeen Echo de Paris -lehteen artikkelin Suomen sisällissodasta ja Mannerheimista.


title: Jean-Louis Perret

text: Perret avioitui toukokuussa 1931 sveitsiläisen Mauricette Bujardin kanssa. Kyse ei välttämättä ollut suuresta rakkaudesta vaan pikemminkin työtoveruudesta ja molempia hyödyttävästä suhteesta. Epäselvistä poliittisista syistä Perret joutui lähtemään Suomesta 19. joulukuuta 1945 ja asettui Sveitsiin Lutryyn, jonne hänen perheensä oli jo aiemmin sodan uhatessa siirtynyt. Hän työskenteli opettajana, kunnes jäi eläkkeelle 1961.


title: Jean-Louis Perret

text: Perret sai Suomen Valkoisen Ruusun I luokan ritarimerkin 1926, ja hänellä oli jo ranskalainen kirjallisista ansioista myönnetty kunniamerkki Palmes académiques. 1935 hän sai Suomen Valkoisen Ruusun II luokan komentajamerkin. Muita kunnianosoituksia olivat Société de géographie commercialen kultamitali ja Ranskan akatemian Marcelin Guérin -palkinto ja Kornmann-palkinto.


title: Jean-Louis Perret

text: Ranskankielisenä sveitsiläisenä Perret’llä oli ranskalaisia paremmat edellytykset luoda suhteita Ranskan ja Suomen välille. Hän teki suomalaista kirjallisuutta tunnetuksi Ranskassa, loi modernia ja länsimaista Suomi-kuvaa ja toisaalta houkutteli Ranskan kulttuurin huippunimiä vierailulle Suomeen. Senkin jälkeen kun hänet oli poliittisten kähmintöjen vuoksi saatu pois Suomesta, hänen suhteensa moniin suomalaisiin ystäviin säilyivät. Hän toimi edelleen Suomen hyväksi ja käänsi suomalaista kirjallisuutta.


title: Jean-Louis Perret

text: Suomen kielen Perret opetteli varsin nopeasti Suomeen tulonsa jälkeen, niin että jo vuonna 1925 hän pystyi käymään keskusteluja suomeksi. Kielitaito oli hänelle erityinen etu muihin kulttuurin välittäjiin verrattuna. Hänellä oli näin mahdollisuus tutustua suomalaiseen yhteiskuntaan ja kulttuuriin laajemmin aikana, jolloin ruotsinkielinen sivistyneistö hallitsi kansainvälisiä kontakteja.


title: Odain Rose

text: O'Dain Ovany Rose (s. 19. heinäkuuta 1992 Port Antonio, Jamaika) on jamaikalaissyntyinen ruotsalainen pikajuoksija. Seuratasolla hän edustaa IFK Umeåta.


title: Odain Rose

text: Rose muutti 3-vuotiaana äitinsä kanssa Jamaikalta Ruotsiin. Göteborgin sisäratojen EM-kisoissa 2013 hän oli viides 60 metrillä. Sopotin sisäratojen MM-kisoissa 2014 hän karsiutui alkuerissä. Suomi–Ruotsi-maaotteluun Rose osallistui ensimmäisen kerran vuonna 2011. Vuoden 2014 maaottelussa hän oli 100 metrillä toinen.


title: Odain Rose

text: Rosen ennätys 100 metrillä on vuonna 2014 Göteborgissa juostu 10,30. 60 metrillä hänen ennätyksensä on 6,62 (2013).


title: Ossi Kekki

text: Ossi Olavi Kekki (s. 29. lokakuuta 1993 Lahti) on suomalainen juoksija, joka kilpailee pääosin 1 500 ja 5 000 metrin matkoilla. Hän edustaa Lahden Ahkeraa ja häntä valmentaa isä Tapio Kekki.


title: Ossi Kekki

text: Kekki voitti Suomen-mestaruuden 5 000 metrillä Oulun Kalevan kisoissa vuonna 2016. Jyväskylän Kalevan kisoissa vuonna 2018 Kekki juoksi hopealle 10 000 metrillä.


title: Ossi Kekki

text: Kekki on saavuttanut sisäratojen SM-kilpailuissa kultaa 3 000 metrillä 2016 ja pronssia 1 500 metrillä 2013. Hän on voittanut myös useita maasto- ja viestijuoksun SM-mitaleita. Suomi–Ruotsi-maaottelussa 2014 Kekki sijoittui toiseksi 5 000 metrillä silloisella ennätyksellään 14.26,36.


title: Ossi Kekki

text: Vuonna 2015 Kekki ei kilpaillut lainkaan, mutta palasi kilpailuihin hallikaudella 2016.


title: FS Descartes (1894)

text: Descartes oli Ranskan laivaston vuonna 1894 vesillelaskettu Descartes-luokan panssarikansiristeilijä.


title: FS Descartes (1894)

text: Alus tilattiin Ateliers et Chantiers de la Loirelta ja sen köli laskettiin elokuussa 1892. Alus laskettiin vesille 27. syyskuuta 1894 ja se otettiin palvelukseen heinäkuussa 1896.


title: FS Descartes (1894)

text: Alus palveli Länsi-Intian saaristossa vuosina 1914-1917, jona aikana se kolaroi kahdesti. Ensin espanjalaisen rahtialuksen "SS Telesforan" ja sitten brittiläisen "SS Strathmoren" kanssa. Alus palasi Lorientiin, jossa se siirrettiin reserviin. Aluksen kymmenen 100 millimetrin tykkiä korvattiin sukellusveneentorjuntajärjestelmällä ja sen neljä 164 millimetrin tykkiä luovutettiin maavoimille. Alus poistettiin vuonna 1920 alusluettelosta ja se romutettiin.


title: FS Pascal (1895)

text: Pascal oli Ranskan laivaston vuonna 1895 vesillelaskettu Descartes-luokan panssarikansiristeilijä.


title: FS Pascal (1895)

text: Alus tilattiinToulonin laivastontelakalta ja sen köli laskettiin joulukuussa 1893. Alus laskettiin vesille 26. syyskuuta 1895 ja se otettiin palvelukseen vuonna 1897.


title: FS Pascal (1895)

text: Alus poistettiin vuonna 1911 alusluettelosta ja se romutettiin.


title: FS D’Assas (1896)

text: D'Assas oli Ranskan laivaston vuonna 1898 palvelukseenotettu D'Assas-luokan panssarikansiristeilijä.


title: FS D’Assas (1896)

text: Alus tilattiin Ateliers et Chantiers de la Loirelta ja sen köli laskettiin vuonna 1894. Alus laskettiin vesille 28. maaliskuuta 1896 ja se otettiin palvelukseen maaliskuussa 1898.


title: FS D’Assas (1896)

text: Alus poistettiin vuonna 1914 alusluettelosta ja se romutettiin.


title: PUK (täsmennyssivu)

text: Puk tai PUK voi tarkoittaa ainakin seuraavia asioita:


title: Olli Kivinen (toimittaja)

text: Olli Kivinen (24. maaliskuuta 1939 Kemi – 20. heinäkuuta 2014 Palojärvi, Vihti) oli suomalainen toimittaja, joka muistetaan parhaiten kolumneistaan. Hän työskenteli "Helsingin Sanomissa" 1960–2004, mutta jatkoi lehden kolumnistina vielä eläkkeelle jäätyäänkin. Kivisen kolumnit käsittelivät yleensä kansainvälisiä kysymyksiä. Hän kannatti Suomen liittymistä Euroopan unioniin, ja viimeisissä kolumneissaan hän otti kantaa myös Nato-jäsenyyden puolesta.


title: Olli Kivinen (toimittaja)

text: Kivinen aloitti uransa "Helsingin Sanomissa" ylioppilaana kesällä 1960. Hän työskenteli lehden toimittajana 1962–1964, Lontoon kirjeenvaihtajana 1964–1970, ulkomaantoimituksen uutispäällikkönä 1970–1975 ja esimiehenä 1975–1993, ulkomaansivujen kolumnistina 1977–1993 sekä pääkirjoitussivun kolumnistina ja pääkirjoitustoimittajana vuodesta 1993. Kivinen toimi myös "The Timesin" Helsingin kirjeenvaihtajana 1962–1964 ja 1970–1996 sekä "The Independentin" Helsingin kirjeenvaihtajana 1988–1989.


title: Olli Kivinen (toimittaja)

text: Olli Kivisen isä oli Veitsiluoto Oy:n johtaja, vuorineuvos Lauri Kivinen. Hänen setänsä oli toimittaja ja kirjailija Ilmari Kivinen (pakinoitsija Tiitus).


title: Olli Kivinen

text: Olli Kivinen -nimisiä henkilöitä ovat:


title: Harry Kane

text: Harry Edward Kane (s. 28. heinäkuuta 1993 Walthamstow, Englanti) on englantilainen jalkapalloilija, pelipaikaltaan hyökkääjä, joka edustaa Englannin Valioliigan Tottenham Hotspuria sekä Englannin maajoukkuetta. Hän on Englannin maajoukkueen kapteeni.


title: Harry Kane

text: Kane debytoi Tottenhamin edustusjoukkueessa 25. elokuuta 2011 Eurooppa-liigassa Heart of Midlothiania vastaan. Ennen läpimurtoa Tottenhamissa hän pelasi lainalla Ykkösliigan Leyton Orientissa, Mestaruussarjan Leicester Cityssä ja Valioliigan Norwich Cityssä. Hän teki läpimurtonsa Tottenhamissa kaudella 2014–2015 voittaen Valioliigan kuukauden pelaaja -palkinnon kahdesti tammikuussa ja helmikuussa 2015. Kane on valittu myös ammattilaisjalkapalloilijoiden liiton vuoden joukkueeseen neljästi peräkkäin. Hän oli Valioliigan paras maalintekijä kausilla 2015–2016 ja 2016–2017.


title: Harry Kane

text: Kane edusti Englannin maajoukkuetta junioritasolla, pelaten alle 17-, 19-, 20- ja 21-vuotiaiden joukkueissa. Hän teki maalin miesten maajoukkuedebyytissään 27. maaliskuuta 2015 ja hänet valittiin Euroopan-mestaruuskilpailuihin 2016. MM-kilpailuissa 2018 Kane oli Englannin neljänneksi sijoittuneen joukkueen kapteeni ja voitti kisojen maalintekijätilaston kuudella maalillaan.


title: Harry Kane

text: Harry Kanen vanhemmat ovat Kim ja Pat Kane ja hänellä on isoveli Charlie. Hän kasvoi Chingfordissa ja kävi siellä koulua. Kane kuvailee lapsuuttaan: ”Luulen, että urheilugeenini tulevat äidin puolelta vaikka aihe on suuri puheenaihe Kanen perheessä. Isäni ei varmaan pidä tästä, mutta olen sitä mieltä, että isoisäni Eric äitini puolelta oli aika hyvä jalkapalloilija ja pelasi kelvollisella tasolla.”


title: Harry Kane

text: Helmikuussa 2015 annetussa haastattelussa Kane kertoi seurustelevansa Katie Goodlandin kanssa, jonka hän on tuntenut lapsuudesta saakka.


title: Harry Kane

text: Hän on hyvä ystävä entisen Tottenham-pelaaja David Bentleyn kanssa. Kane ei juo alkoholia tai käy yöklubeilla. Hän omistaa kaksi labradorinnoutajaa ja pelaa golfia.


title: Harry Kane

text: Kane syntyi Chingfordissa, joka sijaitsee Lontoossa. Hänellä on irlantilaisia sukujuuria isältään, joka on kotoisin Galwaystä. Hän siirtyi paikallisesta Ridgeway Roversista Arsenalin junioriakatemiaan kahdeksanvuotiaana, mutta joukkue ei uusinut Kanen sopimusta, joka jätti joukkueen. Valmentaja Arsène Wenger sanoi marraskuussa 2015 olevansa pettynyt Arsenalin päätökseen. Hän palasi Roversiin ja siirtyi myöhemmin Watfordin akatemiaan, jossa hän pelasi kaksi kautta ennen siirtoa Tottenham Hotspuriin vuonna 2004. Kaudella 2008–2009 hän pelasi Tottenhamin 16-vuotiaiden joukkueessa. Heinäkuussa 2009 hän teki apurahasopimuksen Tottenhamin kanssa.


title: Harry Kane

text: Kaudella 2009–2010 Kane pelasi 22 ottelua alle 18-vuotiaiden joukkueessa ja teki 18 maalia. Hän teki ensimmäisen ammattilaissopimuksensa joukkueen kanssa heinäkuussa 2010. Kane oli edustusjoukkueen vaihtopenkillä kahdesti, Englannin liigacupissa Evertonia vastaan 27. lokakuuta 2009 ja FA Cupissa Bolton Wanderersia vastaam 24. helmikuuta 2010.


title: Harry Kane

text: Tammikuussa 2011 Kane siirtyi Leyton Orientiin kauden 2010–2011 kattavalla lainasopimuksella. Valmentaja Russell Slade oli tyytyväinen hänen siirtoon ja oli varma Kanen olevan hyödyksi joukkueelle. Hän teki ammattilaisdebyyttinsä 15. tammikuuta Rochdalea vastaan tullessaan vaihdosta kentälle Scott McGleishin tilalle. Kane teki ensimmäisen maalinsa aikuisten tasolla viikkoa myöhemmin Sheffield Wednesdayta vastaan. Hän teki kaudella 18 ottelussa viisi maalia.


title: Harry Kane

text: 25. elokuuta 2011 Kane debytoi Tottenhamin edustusjoukkueessa Eurooppa-liigan karsintaottelussa Heart of Midlothiania vastaan. Hän hankki ottelussa rangaistuspotkun ja laukoi sen itse, mutta epäonnistui. Hän pelasi Eurooppa-liigassa kuusi ottelua tehden ensimmäisen maalinsa joukkueessa Shamrock Roversia vastaan 15. joulukuuta 2011.


title: Harry Kane

text: 29. joulukuuta 2011 Kane ja joukkuetoveri Ryan Mason siirtyivät loppukaudeksi lainalle Mestaruussarjan Millwalliin. Valmentaja Kenny Jackett kehui Kanen debyyttiottelua Bristol Roversia ja sanoi hänen olevan hyvä lisäys joukkueelle. Ennustus kävi toteen, kun Kane viimeisteli viimeisessä 14 ottelussa seitsemän maalia. Hän teki 27 ottelussa yhdeksän maalia ja valittiin Millwallin kauden 2011–2012 nuoreksi pelaajaksi.


title: Harry Kane

text: Kane vietti harjoituskauden Tottenhamin mukana ja teki hattutempun Southend Unitedia vastaan 10. elokuuta 2012. 18. elokuuta hän teki Valioliigadebyyttinsä Newcastle Unitedia vastaan tultuaan vaihdosta Sandron tilalle.


title: Harry Kane

text: 31. elokuuta 2012 Kane siirtyi loppukaudeksi lainalle Valioliigajokkue Norwich Cityyn ja debytoi West Ham Unitedia vastaan. Hän loukkaantui jo toisessa ottelussaan palasi kuntoutusjakson ajaksi Tottenhamiin. Toivuttuaan hän palasi Norwichiin 29. joulukuuta 2012. Kun Tottenham ei saanut vahvistettua hyökkäyspäätään tammikuun siirtoikkunassa, kutsui se Kanen takaisin 1. helmikuuta 2013. 20 päivää myöhemmin hän siirtyi loppukaudeksi lainalle Leicester Cityyn, joka tavoitteli suoraa nousua Valioliigaan. Hän teki kotidebyytissään maalin Blackburn Roversia vastaam 26. helmikuuta 2013. Hän pelasi joukkueessa 13 ottelua ja joukkue eteni nousukarsintojen välieriin, joissa se putosi Watfordille.


title: Harry Kane

text: Kane teki ensimmäisen maalinsa Tottenhamille White Hart Lanella liigacupin ottelussa Hull Cityä vastaan tasoitettua ottelun lisäajalla. Tottenham eteni jatkoon rangaistuspotkukilpailuissa maalein 8-7 Kanen onnistuttua viidentenä laukojana.


title: Harry Kane

text: 7. huhtikuuta 2014 Kane oli ensimmäistä kertaa avauskokoonpanossa Tottenhamin Valioliigaottelussa Sunderlandia vastaan ja teki ensimmäisen maalinsa Valioliigassa. Hän onnistui maalinteossa myös seuraavassa ottelussa, jossa joukkue nousi 3-0-tappioasemasta tasapeliin West Bromwich Albionia vastaan. Kane onnistui kolmannessa peräkkäisessä ottelussa, tällä kertaa 3-1-voitossa paikallisvastustaja Fulhamista 19. huhtikuuta.


title: Harry Kane

text: Kane pelasi kauden 2014–2015 ensimmäisen ottelunsa avauskierroksella 16. elokuuta 2014 tullen vaihdosta sisään. Hän syötti Eric Dierin tekemän voittomaalin.


title: Harry Kane

text: Hän onnistui maalinteossa molemmissa osaotteluissa kyproslaista AEL Limassolia vastaan Eurooppa-liigan karsinnoissa. 23. lokakuuta 2014 Kane teki ammattilaisuransa ensimmäisen hattutempun Tottenhamin 5-1-voitossa Asteras Tripolista Eurooppa-liigassa. Hänen täytyi pelata maalivahtina ottelun kolme viimeistä minuuttia, kun Hugo Lloris ajettiin ulos ja joukkueen kaikki vaihdot oli käytetty. Kane päästi maalin Jerónimo Barralesin vapaapotkusta.


title: Harry Kane

text: Hän tuli vaihdosta sisään 2. marraskuuta ja teki 90. minuutilla voittomaalin Aston Villaa vastaan. Kane onnistui maalinteossa pian tämän jälkeen Hull Cityä vastaan. 1. tammikuuta 2015 hän teki kaksi maalia, syötti yhden ja hankki rangaistuspotkun 5-3 voitossa sarjajohtaja Chelseasta. Kane teki kaksi maalia vieraissa West Bromwich Albionia vastaan 31. tammikuuta. Hän syötti Christian Eriksenin myöhäisen tasoitusmaalin Sheffield Unitedia vastaan 28. tammikuuta 2015, joka varmisti joukkueelle paikan liigacupin finaaliin. Kanen hyvät otteet toivat valinnan Valioliigan kuukauden pelaajaksi tammikuussa 2015.


title: Harry Kane

text: 2. helmikuuta 2015 hän teki viisivuotisen sopimuksen Tottenhamin kanssa. Viisi päivää myöhemmin hän teki joukkueen molemmat maalit Pohjois-Lontoon derbyssä Arsenalia vastaan 2-1-voitossa. Kane onnistui helmikuussa maalinteossa Arsenalia, Liverpoolia ja West Ham Unitedia vastaan ja valittiin taas Valioliigan kuukauden pelaajaksi. Hänestä tuli vasta neljäs pelaaja, joka on voittanut palkinon peräkkäisillä kuukausilla. Tottenham hävisi 1. maaliskuuta liigacupin finaalin Chelsealle. 21. maaliskuuta hän teki ensimmäisen hattutemppunsa Valioliigassa entistä lainaseuraansa Leicesteriä vastaan ja siirtyi 19 maalillaan Valioliigan maalipörssin kärkeen.


title: Harry Kane

text: 5. huhtikuuta Kane toimi ensimmäistä kertaa Tottenhamin kapteenina Burnleytä vastaan. Kaksi viikkoa myöhemmin hän teki kauden 30. maalinsa Newcastle Unitedia vastaan. Kanesta tuli Tottenhamin ensimmäisen pelaaja, joka on saavuttanut rajapyykin sitten Gary Linekerin kaudella 1991–1992. Hän oli Chelsean Diego Costan kanssa toinen hyökkääjistä PFA:n vuoden joukkueessa. Kane äänestettiin myös PFA:n vuoden nuoreksi pelaajaksi. 24. toukokuuta 2015 hän teki voittomaalin Evertonia vastaan, joka varmisti joukkueelle viidennen sijan Valioliigassa ja paikan ensi kauden Eurooppa-liigassa. Se oli Kanen 21. liigamaali, jolla hän tasasi joukkueen Valioliigan maaliennätystä Teddy Sheringhamin, Jürgen Klinsmannin ja Gareth Balen kanssa. Kane sanoi kauden päätyttyä saaneensa kaudella aikaiseksi enemmän kuin häneltä odotettiin koko uransa aikana.


title: Harry Kane

text: Kane on edustanut Englannin ikäkausimaajoukkueita. Hän varmisti Englannin paikan semifinaaliin alle 19-vuotiaiden EM-kilpailuissa 2012 Virossa tehtyään voittomaalin alkulohkon ottelussa Ranskaa vastaan. Kane valittiin alle 20-vuotiaiden MM-kilpailuihin vuonna 2013.


title: Harry Kane

text: Kane debytoi Englannin A-maajoukkueessa maaliskuussa 2015 ottelussa Liettuaa vastaan. Kane tuli kentälle vaihdosta ja onnistui maalinteossa oltuaan kentällä vaivaisen yhden minuutin. Ottelu päättyi Englannin 4–0 voittoon.


title: Harry Kane

text: Kane oli myös edustuskelpoinen pelaamaan Irlannin maajoukkueessa, koska hänen isänsä on syntynyt Irlannissa. Elokuussa 2014 Kane kiisti maajoukkuevaihdon sanomalla olevansa halukas edustamaan Englantia.


title: Harry Kane

text: Kane pelasi neljä ottelua EM-kilpailuissa 2016. Hänet valittiin Englannin maajoukkueen kapteeniksi MM-kilpailuihin 2018. Hän on historian nuorin kapteeniksi valittu. Hän pelasi MM-kilpailuissa kuusi ottelua ja teki niissä kuusi maalia, joista kolme alkulohko-ottelussa Panamaa vastaan. Kane voitti kisojen maalikuninkuuden ja Englanti sijoittui turnauksessa neljänneksi.


title: Harry Kane

text: Lokakuun 2018 loppuun mennessä Kane on pelannut 34 maaottelua ja tehnyt niissä 19 maalia.


title: Samar

text: Samar on saari Visayasin saariryhmässä Filippiineillä. Samar jakautuu kolmeen provinssiin: Samar, Itä-Samar ja Pohjois-Samar. Provinssit kuuluvat yhdessä viereisten Leyten ja Biliranin saarten provinssien kanssa Itä-Visayasin alueeseen.


title: FS Cassard (1896)

text: Cassard oli Ranskan laivaston vuonna 1898 palvelukseenotettu D'Assas-luokan panssarikansiristeilijä.


title: FS Cassard (1896)

text: Alus tilattiin Cherbourgin laivastontelakalta ja sen köli laskettiin vuonna 1894 . Alus laskettiin vesille 27. toukokuuta 1896 ja se otettiin palvelukseen helmikuussa 1898.


title: FS Cassard (1896)

text: Alus oli ensimmäisen maailmansodan läntisellä Välimerellä ja vuodesta 1917 Punaisella merellä osana Intian valtamerelle sijoitettua laivasto-osastoa. Se liitettiin osaksi tykistökoulua 1922-1923, jolloin aluksen tykkitornit oli poistettu. Alus poistettiin alusluettelosta 1924 ja se romutettiin seuraavana vuonna.


title: FS Du Chayla (1895)

text: Du Chayla oli Ranskan laivaston vuonna 1898 palvelukseenotettu D'Assas-luokan panssarikansiristeilijä.


title: FS Du Chayla (1895)

text: Alus tilattiin Cherbourgin laivastontelakalta ja sen köli laskettiin maaliskuussa 1894. Alus laskettiin vesille 10. marraskuuta 1895 ja se otettiin palvelukseen helmikuussa 1898.


title: FS Du Chayla (1895)

text: Alus osallistui vuonna 1907 Casablancan maihinnousuun. Ensimmäisessä maailmansodassa se oli Atlantilla vuosina 1914-1916 ja Punaisella merellä vuosina 1916-1918 ennen palvelustaan Libanonin rannikolla sodan lopulla. Alus oli Mustallamerellä vuosina 1918-1919. Vuonna 1918 pääosa aluksen tykeistä luovutettiin maavoimille ja alukselle jäi ainoastaan kaksi 164 , neljä 76 ja neljä 47 millimetrin tykkiä. Alus poistettiin alusluettelosta vuonna 1921 ja se romutettiin vuonna 1923.


title: Daniel Ståhl

text: Daniel Arvid Paavali Ståhl (s. 27. elokuuta 1992) on Ruotsia edustava kiekonheittäjä, joka on etniseltä taustaltaan ruotsinsuomalainen. Hänen ennätyksensä on vuonna 2017 Ruotsin Sollentunassa heitetty 71,29 m. Tuloksellaan hän rikkoi Ricky Bruchin lähes 33 vuotta vanhan Ruotsin ennätyksen kolmella senttimetrillä. Sivulajiaan kuulaa Ståhl on työntänyt parhaimmillaan 19,38 m.


title: Daniel Ståhl

text: Stähl saavutti hopeaa Lontoon MM-kilpailuissa 2017 toisen kierroksen heitollaan 69,19. Hän hävisi vain kaksi senttimetriä kilpailun voittaneelle Andrius Gudžiusille. Berliinin EM-kisoissa 2018 Ståhl saavutti hopeaa häviten Andrius Gudžiusille 23 senttimetrillä. Vuoden 2015 MM-kilpailuissa Pekingissä Ståhl oli viides tuloksella 64,73 m. Amsterdamin EM-kisoissa 2016 Ståhl sijoittui viidenneksi tuloksella 64,77 m. Hän oli mukana myös vuoden 2014 EM-kisoissa Zürichissä, mutta jäi siellä karsintaan heitettyään 59,01 metriä. Rion olympialaisissa 2016 hän jäi kiekon karsintaan heitettyään 62,26 m.


title: Daniel Ståhl

text: Ståhl edustaa Spårvägens FK:ta. Hän voitti kiekonheiton vuosien 2014, 2015, 2016, 2017 ja 2018 Suomi–Ruotsi-maaotteluissa.


title: Daniel Ståhl

text: Ståhlin äiti Taina Laakso voitti kuulantyönnössä pronssia sisäratojen Suomen-mestaruuskilpailuissa 1977.


title: Daniel Ståhl

text: Ståhl valittiin Ruotsissa vuoden 2017 miesurheilijaksi.


title: Borran luolat

text: Borran luolat on Intiassa, sijaitseva kalkkikiviluolasto. Se sijaitsee Itä-Ghatin vuoristossa, Ananthagirin kukkuloilla. Alue on syrjäinen ja lähin vuoristoasema sijaitsee 15 km:n päässä Arakun laaksossa. Lähin kaupunki on Visakhapatnam 95 kilometrin päässä. Luolat ovat muodostuneet Gosthanijoen virtauksen vaikutuksesta. Luolastossa olevilla tippukivi- ja pylväsmuodostumilla on paikallisille asukkaille uskonnollista merkitystä.


title: FS Catinat (1896)

text: Catinat oli Ranskan laivaston vuonna 1898 palvelukseenotettu Catinat-luokan panssarikansiristeilijä.


title: FS Catinat (1896)

text: Alus tilattiin Forges et Chantiers de la Méditerranéelta ja sen köli laskettiin helmikuussa 1894. Alus laskettiin vesille 8. lokakuuta 1896 ja se otettiin palvelukseen vuonna 1898.


title: FS Catinat (1896)

text: Alus poistettiin alusluettelosta vuonna 1911 ja se romutettiin.


title: FS Protet (1898)

text: Protet oli Ranskan laivaston vuonna 1898 vesillelaskettu Catinat-luokan panssarikansiristeilijä.


title: FS Protet (1898)

text: Alus tilattiin Forges et Chantiers de la Girondelta ja sen köli laskettiin maaliskuussa 1896. Alus laskettiin vesille 6. heinäkuuta 1898 ja se otettiin palvelukseen helmikuussa 1899.


title: FS Protet (1898)

text: Alus poistettiin alusluettelosta vuonna 1910 ja se romutettiin.


title: Itay Shechter

text: Itay Menachem Shechter (; s. 22. helmikuuta 1987 Ramat Yishai, Israel) on israelilainen jalkapalloilija, joka edustaa Ligat ha'Alissa pelaavaa Maccabi Haifa FC:tä. Pelinumerolla 9 pelaavan Shechterin pelipaikka on hyökkääjä. Hän kuuluu Israelin jalkapallomaajoukkueeseen. Shechter on molempijalkainen.


title: Itay Shechter

text: Israelissa uransa aloittanut Shechter siirtyi ensimmäistä kertaa ulkomaille vuonna 2011, kun hän siirtyi Hapoel Tel Aviv FC:stä saksalaiseen 1. FC Kaiserslauterniin. Hapoelin riveissä Shechter pääsi pelaamaan Mestareiden liigaa vuonna 2010. Kaiserslauternia Shechter edusti vuoteen 2013 asti tekemättä läpimurtoa. Hän kävi välillä lainalla Valioliigan Swansea Cityssä onnistumatta sielläkään. Kaudeksi 2013-14 Shecheter palasi takaisin Tel Aviviin, mutta puolen vuoden ja seitsemän liigamaalin jälkeen hänet lainattiin tammikuussa 2014 Ligue 1:n nousijaseuraan FC Nantesiin. Hän ei tehnyt lainapestinsä aikana yhtään maalia, mutta Nantes osti hänet silti omakseen kesällä 2014. Helmikuussa 2015 Shechter siirtyi kotimaansa Maccabi Haifa FC:hen.


title: Itay Shechter

text: Israelin jalkapallomaajoukkueessa 178 senttimetriä pitkä Shechter debytoi vuonna 2009 ja on ollut yksi maajoukkueen tärkeistä pelaajista.


title: FS D’Estrées (1897)

text: D'Estrées oli Ranskan laivaston D'Estrées-luokan panssarikansiristeilijä.


title: FS D’Estrées (1897)

text: Alus tilattiin Rochefortin laivastontelakalta. Sen köli laskettiin maaliskuussa 1897 ja alus laskettiin vesille vielä samana vuonna 27. lokakuuta. Alus otettiin palvelukseen 1899.


title: FS D’Estrées (1897)

text: Alus siirrettiin ensimmäisen maailmansodan alkaessa Kanaalista Lähi-Itään ja edelleen Punaiselle merelle 1916. Alus modernisoitiin La Ciotatin telakalla, jonka jälkeen se jatkoi palvelustaan Kauko-Idässä. Alus poistettiin alusluettelosta lokakuussa 1922 ja se romutettiin 1924.


title: FS Infernet (1899)

text: Infernet oli Ranskan laivaston D'Estrées-luokan panssarikansiristeilijä.


title: FS Infernet (1899)

text: Alus tilattiin Bordeauxista Forges et Chantiers de la Girondelta. Sen köli laskettiin joulukuussa 1896 ja alus laskettiin vesille 7. syyskuuta 1899. Alus otettiin palvelukseen 1900.


title: FS Infernet (1899)

text: Alus ajoi matalikolle 22. marraskuuta 1910.


title: Abderrahmane Hammad

text: Abderrahmane Hammad (; s. 27. toukokuuta 1977 Dellys, Algeria) on uransa jo lopettanut algerialainen korkeushyppääjä ja olympiapronssimitalisti. Hammad saavutti pronssia vuoden 2000 kesäolympialaisista Sydneystä tuloksella 232. Hammad on myös kolminkertainen Afrikan mestari. MM-kisoissa neljästi mukana olleen Hammadin paras sijoitus MM-kisoista on vuoden 2001 kisojen yhdeksäs sija. Hänen ennätyksensä on 234, joka on myös Algerian ennätys.


title: Il conquistatore di Atlantide

text: Il conquistatore di Atlantide (”Atlantiksen valloittaja”) on vuonna 1965 valmistunut italialais-egyptiläinen seikkailuelokuva. Tyylilajiltaan peplumia edustavan elokuvan on ohjannut Alfonso Brescia. Sen sankaria Heraklesta esittää Adriano Bellini alias Kirk Morris.


title: Il conquistatore di Atlantide

text: Pohjois-Afrikan rannikolle haaksirikkoutunut Herakles kohtaa prinsessa Virnan sekä tämän isän šeikki Assurin ja prinssi Karrin, jotka syyttävät toisiaan heidän beduiiniheimojaan vastaan tehdyistä hyökkäyksistä. Niiden takana ovat salaperäiset naamiomiehet, jotka pian kaappaavat Virnan. Herakles ja Karr seuraavat heidän jälkiään rauniokaupunkiin, joka osoittautuu muinaisen Atlantiksen jäänteeksi. Sitä hallitsevat kuningatar Ming ja hänen apurinsa Ramir, jotka aikovat valloittaa koko maailman voittamattomien zombisotureidensa avulla. Herakles pelastaa Virnan ja tulivuorenpurkaus tuhoaa Atlantiksen ja sen asukkaat.


title: Il conquistatore di Atlantide

text: "Il conquistatore di Atlantide" on kuvattu Techniscope-laajakangastekniikalla Technicolor-väreissä Incir De Paolisin studiolla Roomassa sekä ulkokuvien osalta Egyptissä. Sitä on pidetty Vittorio Cottafavin "Herkules – Atlantiksen valloittajan" jäljitelmänä, mutta todellisuudessa elokuvilla on vain vähän yhteistä.


title: Il conquistatore di Atlantide

text: Elokuva on yksinkertainen mutta viihdyttävä toimintaseikkailu, ja roskaleffoistaan tunnetun Alfonso Brescian ohjaustyöksi yllättävänkin huoliteltu ja järkevä. Sen ansioita ovat Egyptin karut maisemat sekä tekijöiden naiivi mielikuvitus, joka yhdistää vapaasti aineksia antiikin mytologiasta Flash Gordon -tyyliseen tieteisfiktioon ja kauhugenreen.


title: Diaminopimeliinihappo

text: Diaminopimeliinihappo (CHNO) on aminohappoihin kuuluva orgaaninen yhdiste. Diaminopimeliinihappoa ei normaalisti esiinny proteiineissa, mutta se on tärkeä osa bakteerien soluseinän rakennetta. Myös kasvit kykenevät tuottamaan yhdistettä ja se on osa lysiinin biosynteesiä.


title: Diaminopimeliinihappo

text: Bakteerit syntetisoivat diaminopimeliinihappoa tetrahydropikoliinidihaposta. Yhdistettä muodostuu tetrahydropikolliinidihaposta kolmea eri reittiä. Tetrahydropikoliinidihappo voidaan transaminoida suoraan meso-diaminopimeliinihapoksi tai L,L-diaminopimeliinihapoksi L,L-diaminopimelaattitransaminaasin katalysoimana. Diaminopimeliinihapon L,L-muoto ja meso-muoto voidaan muuttaa toisikseen diaminopimelaattiepimeraasin katalysoimana. Kolmas diaminopimeliinihappoa tetrahydropikoliinihaposta muodostava reitti sisältää sukkinyylijohdannaisen muodostamisen tetrahydropikoliinihaposta, transaminoinnin ja hydrolyysin diaminopimeliinihapoksi. Kasvit ja eräät grampositiiviset bakteerit sekä syanobakteerit tuottavat yhdistettä suoralla transaminoinnilla ja gramnegatiiviset bakteerit sekä osa grampositiivisista bakteereista käyttävät epäsuoraa sukkinylointireittiä.


title: Diaminopimeliinihappo

text: Diaminopimeliinihappo on osa sekä grampositiivisten että gramnegatiivisten bakteerien soluseinän peptidoglykaania. Gramnegatiivisilla bakteereilla on ainoastaan meso-diaminopimeliinihappoa, kun taas grampositiivisilla bakteereilla on myös lysiiniä soluseinissään. Kasvit ja bakteerit pystyvät muodostamaan lysiiniä diaminopimeliinihaposta dekarboksyloimalla sen diaminopimeliinihappodekarboksylaasin avulla.


title: Häränsilmät

text: Häränsilmät ("Hypochaeris") on asterikasvien heimoon kuuluva kasvisuku. Sukuun kuuluu maailmanlaajuisesti noin 60 lajia. Suvun kasvit muistuttavat maitiaisia ("Leontodon").


title: FS D’Entrecasteaux (1896)

text: D'Entrecasteaux oli Ranskan laivaston vuonna 1896 vesillelaskettu panssarikansiristeilijä.


title: FS D’Entrecasteaux (1896)

text: Alus tilattiin Seyne-sur-Meristä Forges et Chantiers de la Méditerranéelta ja sen köli laskettiin syyskuussa 1894. Alus laskettiin vesille 12. kesäkuuta 1896 ja se otettiin palvelukseen vuonna 1899.


title: FS D’Entrecasteaux (1896)

text: Alus poistettiin luettelosta vuonna 1922 ja se lahjoitettiin seuraavana vuonna proomuna Belgialle, joka palautti sen vuonna 1926 maan supistaessa laivastoaan. Alus myytiin 7. maaliskuuta 1927 Puolalle romun hinnalla ja se hinattiin Gdyniaan nimettynä "Król Wladyslaw IV":ksi. Puolassa alus nimettiin vuonna 1930 "Baltykiksi". Alus palveli proomuna ja lopulta saksalaiset romuttivat sen vuonna 1942.


title: Ténenkou

text: Ténenkou on kaupunki, kunta ja Moptin alueen Ténenkoun piirin hallinnollinen keskus Malissa. Se sijaitsee Nigerjoen sisämaan suistoalueella 90 kilometriä Moptista länteen. Kunnassa on 11 300 asukasta (vuonna 2009).


title: Ténenkou

text: Seutu kuuluu kuivuudesta kärsivään Sahelin alueeseen. Asukkaat ovat etupäässä fulbeja, bozoja, bambaroita ja belloja. Vähemmistönä on maureja ja tuaregeja.


title: Ténenkou

text: Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja.


Bibliothèque Universelle et Revue Suisse oli sveitsiläinen kirjallisuuslehti, joka ilmestyi 1862–1924.


title: Bibliothèque Universelle et Revue Suisse

text: Juste Olivier avusti vuodesta 1842 Revue suisse -nimistä kirjallisuulehteä, joka tuli 1860 hänen omistukseensa. Revue suisse yhdistyi 1852 Bibliothèque universelle de Genève -julkaisuun, ja uudeksi nimeksi tuli Bibliothèque universelle et Revue suisse.


text: Lehden avustajia ovat olleet muun muassa Edmond Gilliard, taide- ja kirjallisuuskriitikko vuosina 1911–1913, ja Charles-Ferdinand Ramuz.


title: Kylmäveriset tappajat

text: Kylmäveriset tappajat () on tanskalainen rikossarja, jonka tapahtuvat sijoittuvat Kööpenhaminaan. Sarjan päähenkilöitä ovat sarjamurhaajia jäljittävät Katrine Ries (Laura Bach) ja Thomas Schaeffer (Jakob Cedergren).


title: Kylmäveriset tappajat

text: "Kylmäveriset tappajat" ensiesitettiin tanskalaisella TV 2 -kanavalla kymmenosaisena sarjana keväällä 2011. Vuotta myöhemmin sarjaa jatkettiin vielä yhdellä elokuvalla, joka esitettiin elokuvateattereissa maaliskuussa 2012. Useissa muissa maissa, kuten Iso-Britanniassa ja Suomessa, sarja on esitetty kuutena osana. Suomessa sarjan kuusi osaa on julkaistu DVD:nä ja sitä on esitetty suoratoistona Netflixissä.


title: Katin piiri

text: Katin piiri () on hallintoalue Malin Koulikoron alueella. Sen hallinnollinen keskus on Katin kaupunki. Piirin pinta-ala on 16 897 neliökilometriä. Asukkaita on 948 100 henkeä (vuonna 2009).


title: Katin piiri

text: Vuoteen 1977 saakka Bamakon piiriin kuulunut alue sijaitsee etupäässä Sudanin vyöhykkeellä Sahelin eteläpuolella. Sen läpi virtaa Nigerjoki. Ennen siirtomaa-aikaa seutu muodosti osan bambaravaltakunnan Beledougoun alueesta. Se oli yksi ensimmäisistä ranskalaisten 1890-luvulla valtaamista alueista.


title: Katin piiri

text: Piiriin kuuluu Katin kaupunkikunta ja 36 maalaiskuntaa: Baguinéda-Camp, Bancoumana, Bossofala, Bougoula, Daban, Diago, Dialakoroba, Dialakorodji, Diédougou, Dio-Gare, Dogodouman, Dombila, Doubabougou, Faraba, Kalabancoro, Kambila, Kalifabougou, Kourouba, Mandé, Moribabougou, Mountougoula, N’Gabacoro, N’Gouraba, Niagadina, Nioumamakana, N’Tjiba, Ouélessébougou, Safo, Sanankoroba, Sanankoro Djitoumou, Sangarébougou, Siby, Sobra, Tiakadougou-Dialakoro, Tiélé ja Yélékébougou. Asukkaat ovat etupäässä maata viljeleviä bambaroita, kalastajina toimivia bozoja sekä karjanhoitoa harjoittavia fulbeja.


title: Durandal-luokka

text: Durandal-luokka oli Ranskan laivaston neljän aluksen hävittäjäluokka.


title: Ranskalais-suomalainen kauppakamari

text: Ranskalais-suomalainen kauppakamari ("Chambre de Commerce Franco-Finlandaise") on järjestö, joka edistää Ranskan ja Suomen välisiä kaupallisia suhteita. Se on perustettu 1936. Sen jäseninä on ollut perinteisesti suuryrityksiä, mutta sittemmin siihen on liittynyt myös keskisuuria ja pk-yrityksiäkin.


title: Ranskalais-suomalainen kauppakamari

text: Kauppakamari pitää tärkeimpänä tehtävänään verkostoitumista. Se järjestää seminaareja, ja puolentoista vuoden välein sen Suomessa ja Ranskassa toimivat yksiköt järjestävät yhteiskokouksen eli Conseil Communin, joka järjestetään vuorotellen joko Ranskassa tai Suomessa.


title: Ranskalais-suomalainen kauppakamari

text: Kauppakamarin puheenjohtaja on Merja Rinta-Erkkilä.


title: Kati (Mali)

text: Kati on kaupunki, kunta ja Koulikoron alueen Katin piirin hallinnollinen keskus Malissa. Se sijaitsee Mandinguevuorten juurella 13 kilometriä maan pääkaupungista Bamakosta luoteeseen. Kunnassa on 115 000 asukasta (vuonna 2009).


title: Kati (Mali)

text: Kuntaan kuuluu 14 kaupunginosaa ja yksi kylä. Seudun kanta-asukkaat ovat bambaroita. Heidän lisäkseen kaupungissa asuu malinkeja, fulbeja, soninkeja, maureja, moseja, khasonkoja ja muita kansallisuuksia. 89 % asukkaista on muslimeja, 8 % kristittyjä ja 3 % animisteja.


title: Kati (Mali)

text: Kaupunki on saanut alkunsa vuonna 1886 perustetusta Ranskan siirtomaa-armeijan tukikohdasta. Vuonna 1897 sinne perustettiin katolinen lähetysasema. Vuonna 1904 rakennettiin Katin kautta kulkeva rautatie. Myöhemmin kaupunki on toiminut Malin armeijan päämajana, jossa sijaitsee myös armeijan koulutuslaitos. Vuoteen 1977 saakka se kuului Bamakon piiriin.


title: Kati (Mali)

text: Katin kautta kulkee Bamakosta Kayesiin johtava valtatie RN1. Sieltä on maantieyhteydet Senegaliin ja Mauritaniaan. Tärkeimmät elinkeinot ovat maanviljely ja karjanhoito. Kaupunki tunnetaan erityisesti vihannestarhoistaan.


title: Kollegah

text: Felix Blume (s. 3. elokuuta 1984, Friedberg, Saksa), tunnetaan paremmin taiteilijanimellään Kollegah, on saksalainen rap-artisti. Hänet tunnetaan myös nimellä Der Boss. Blume on levyttänyt levy-yhtiöille Selfmade Records ja Alpha Music Empire.


title: Kollegah

text: Blume syntyi Friedbergissä Saksassa vuonna 1984. Hänen äitinsä on saksalainen ja isänsä kanadalainen, joka jätti perheen pian Blumen syntymän jälkeen. Blume varttui Simmernissä ja kääntyi teini-ikäisenä islamin uskoon isäpuolensa kautta.


title: Kungstornen

text: Kungstornen () on nimitys kahdelle tornitalolle, jotka sijaitsevat Tukholman Norrmalmin kaupunginosassa Kungsgatan-kadun vastakkaisilla puolilla. Symmetriset rakennukset kuuluvat Tukholman maamerkkeihin. Taloja yhdistää kadun yli neljännen kerroksen korkeudella kulkeva kivinen kävelysilta.


title: Kungstornen

text: Rakennukset perustuvat arkkitehti Sven Wallanderin vuonna 1915 laatimaan Kungsgatanin kaupunkisuunnitelmaan, joka hyväksyttiin 1919. Pohjoinen Kungstornet rakennettiin Wallanderin piirustusten mukaan 1919–1924. Ivar Callmanderin piirtämä eteläinen Kungstornet valmistui 1925. Molemmat rakennukset ovat 17-kerroksisia ja 60 metriä korkeita. Niitä on sanottu Euroopan ensimmäisiksi pilvenpiirtäjiksi. Molemmat rakennukset ovat toimistotaloja, mutta pohjakerroksissa on liiketilaa ja ylimmässä kerroksessa ravintola.


title: Journal de Genève

text: Journal de Genève oli ranskankielisessä Sveitsissä ilmestynyt lehti. Se perustettiin Genevessä, ja se ilmestyi vuosina 1826–1998. Sen julkaisija oli Société Anonyme du Journal de Genève et de la Gazette de Lausanne.


title: Journal de Genève

text: Kansainliiton perustamisen jälkeen lehti sai runsaasti huomiota kansainvälisiä kysymyksiä pohtivilla artikkeleillaan. Vuosien ajan sen tärkein kirjoittaja oli William Martin.


title: Journal de Genève

text: Lehti ilmestyi kaksi kertaa viikossa vuosina 1832–1950, sen jälkeen päivittäin. 1960-luvulla lehdellä oli lauantaisin ilmestynyt kirjallisuusliite "Samedi littéraire". Vuonna 1972 lehti aloitti toimituksellisen yhteistyön vaikeuksissa olleen "Gazette de Lausannen" kanssa, joka yhdistyi 1991 Journal de Genèveen niin, että sen nimi jäi pelkäksi alaotsikoksi. Tappioiden vuoksi Journal de Genève lakkautettiin helmikuun lopussa 1998 painoksen ollessa 32 000 kappaletta. Sen jälkeen kun lausannelainen kustantaja "Edipresse" oli lakkauttanut tappiollisen laatulehden "Nouveau Quotidienin" tarkoituksessa, että lehdet yhdistettäisiin, uusi päivälehti "Le Temps" alkoi ilmestyä maaliskuussa 1998.


Yleisurheilun Afrikan-mestaruuskilpailut ovat kahden vuoden välein järjestettävät urheilukilpailut Afrikan urheilijoille. Kisoja hallinnoi Afrikan yleisurheiluliitto. Ensimmäiset kisat käytiin vuonna 1979 Senegalin Dakarissa. Joka toiset kisat käydään samana vuonna kesäolympialaisten kanssa.


title: Eino Ihalainen

text: Eino Ilmari Ihalainen (s. 27. lokakuuta 1923 Kuopio) on suomalainen rakennusmestari ja kirjailija. Hän on käyttänyt myös nimimerkkiä "Veteraani".


title: Eino Ihalainen

text: Ihalaisen vanhemmat olivat kirvesmies Jafet Ihalainen ja Rosa Maria Toivanen. Hän kävi kansakoulun ja suoritti kauppakoulun iltakoulun 1938. Rakennusmestariksi Ihalainen valmistui Kuopion teknillisestä oppilaitoksesta 1952.


title: Eino Ihalainen

text: Ihalainen työskenteli varastomiehenä, kirvesmiehenä ja myllärinä sekä rakennusmestariksi valmistuttuaan mestarina eri työmailla. Hän jäi eläkkeelle 1986 toimittuaan lähes 20 vuotta Uudenmaan tie- ja vesirakennuspiirin rakennusmestarina. Hän on asunut Hyvinkäällä vuodesta 1972.


title: Eino Ihalainen

text: Ihalainen esiintyi sotavuosien jälkeen iltamatilaisuuksissa kuplettilaulajana. Hän kirjoitti myös pakinoita lehtiin. Ensimmäisen kirjansa Ihalainen julkaisi vuonna 2002.


title: Uudenkaupungin jäähalli

text: Uudenkaupungin jäähalli on vuonna 1977 valmistunut jäähalli Uudessakaupungissa.


title: Uudenkaupungin jäähalli

text: Jäähallin suurin käyttäjä on jääkiekkoseura Uudenkaupungin Jää-Kotkat mutta sitä on käyttänyt aiemmin muun muassa Lätkä77.


title: Uudenkaupungin jäähalli

text: Jäähallissa on seisoma-ja istumakatsomot. Istumapaikkoja on kahdenlaisia, on vihreitä puisia penkkejä ja sinisiä selkänojallisia penkkejä. Näiden lisäksi jäähallissa on yleisölle kaksiosainen kahvio jossa on myynnissä virvokkeita ja Jääkotkien kannatustuotteita. Kahvion toisella puolella on Jääkotkien vanhoja Mestiksen aikaisia lehtijuttuja, siellä on myös edustusjoukkueen otteluissa anniskelualue. Jäähalliin mahtuu nykyään katsomon puolelle noin 2000 henkilöä, mutta Jääkotkien Mestis-otteluita oli aikoinaan seuraamassa parhaimmillaan yli 3000 henkilöä.


title: Uudenkaupungin jäähalli

text: Jäähallissa on 4 pukukoppia joiden lisäksi edustusjoukkueelle on oma koppi. Jäähallissa on 12 varustekoppia jotka ovat juniorijoukkueiden käytössä. Lisäksi on huoltotilat, hallin hoitajan toimisto, valmennuskoppi, teroitushuone, tuomarin koppi, Jääkotkien toimisto, lipunmyyntitiski, varustevastaavan koppi ja kahvion toisessa osassa varustekirppis. Katsomoiden alla on lisäksi varustekoppeja jotka on kuitenkin jo poistettu käytöstä.


title: L’Écho de Paris

text: L’Écho de Paris oli Pariisissa vuosina 1884–1944 ilmestynyt sanomalehti.


title: L’Écho de Paris

text: Lehden linja oli konservatiivinen ja kansallismielinen mutta läheni loppua kohden sosialisteja. Sen kirjoittajia olivat muun muassa Octave Mirbeau, Henri de Kérillis, Georges Clemenceau, Henry Bordeaux, François Mitterrand, Jérôme Tharaud ja Jean Tharaud. Toimittajiin kuului muun muassa Franc-Nohain. Sen kuvittajiin kuului Abel Faivre.


title: L’Écho de Paris

text: Lehti yhdistettiin 1933 lehteen Le Jour, ja sen jälkeinen lehti oli nimeltään Jour-Écho de Paris.


title: Malesian maantiede

text: Malesia jakautuu kahteen osaan. Länsi-Malesiaan kuuluu Malakan niemimaan eteläosa ja Itä-Malesiaan kuuluu Borneon saaren pohjois- ja luoteisosat. Itä- ja Länsi-Malesian välissä on Etelä-Kiinan meri, joka on kapeimmillaan 650 km, enimmillään välissä on merialuetta noin 2 000 km. Malesian naapurimaat ovat mantereen puoleisella osalla pohjoisessa Thaimaa, sekä etelässä Johorensalmen toisella puolella oleva Singapore, jonka kanssa Malesialla ei ole yhteistä maarajaa. Borneon saarella Malesian eteläpuolella on Indonesia. Malesian ja Etelä-Kiinan meren välissä saaren luoteisrannikolla sijaitsee Brunein sulttaanikunta.


title: Malesian maantiede

text: Länsi-Malesia sijaitsee Malakan niemimaan eteläkärjessä ja ulottuu etelässä Johorensalmelle ja pohjoisessa Thaimaan rajalle asti. Länsi-Malesian itäpuolella on Etelä-Kiinan meri, länsipuolella Malakansalmi ja Andamaanienmeri ja eteläpuolella Johorensalmi ja Singaporensalmi. Itä-Malesian muodostavat Sabahin ja Sarawakin osavaltiot Borneon saaren pohjoisosassa. Rajan eteläpuolella on Indonesialle kuuluva Kalimantan. Pohjois-Borneon pohjoispuolella on Etelä-Kiinan meri ja itäpuolella Sulunmeri ja Celebesinmeri. Malakan niemimaan ja Sumatran välissä oleva Malakansalmi on yksi maailman merkittävimmistä laivareiteistä.


title: Malesian maantiede

text: Malesian pinta-ala on 329 847 km². Se on Malaijien saaristossa ainoa maa, jolla on maa-aluetta myös mantereella. Malesian Malakan niemimaan -puoleinen osa on 132 090 km² ja Borneon saarella Malesialle kuuluvan alueen pinta-ala on 198 847 km². Pinta-alasta on Itä-Malesiassa näin ollen noin 60 % ja Länsi-Malesiassa 40 %. Pinta-alasta on vesialaa 1 200 km². Rantaviivaa maalla on yhteensä 4 675 km, josta Länsi-Malesiassa 2 068 km ja Itä-Malesiassa 2 607 km.


title: Malesian maantiede

text: Länsi-Malesian alue kattaa Malakan niemimaan eteläosan. Länsi-Malesia on pohjois-eteläsuunnassa noin 740 km ja itä-länsisuunnassa noin 320 km. Maa on vuoristoista, yli puolet alasta on yli 150 metrin korkeudella merenpinnasta. Noin puolet kallioperästä on graniittia ja muuta vulkaanista kiveä. Runsas kolmasosa on graniittia vanhempaa kerrostunutta kivilajia. Niemimaan jakaa kahtia etelästä pohjoiseen kulkeva vuorijono Banjaran Titiwangsan. Malesian mantereen korkein vuori on 2 189 metriä korkea Mount Tahan. Vuorijono erottaa niemimaan kapean itäisen rannikkovyöhykkeen ja lännen hedelmälliset alluviaalitasangot. Rannikkoalueilla on monia pieniä jokia, joiden alkulähde on vuoristossa. Länsi-Malesian pisin joki on 459 km pitkä Pahangjoki Pahangin osavaltiossa. Itä-Malesian pisimmät joet ovat Rajangjoki 563 km ja Kinabatangan 560 km.


title: Malesian maantiede

text: Itä-Malesian alue Borneon saarella jakautuu mäkiseen ja laaksoiseen rannikkoalueeseen ja vuoristoiseen sisämaahan. Suuri osa lännempänä olevaa Sarawakin osavaltiota on rannikkoista alankoa, jossa on laajat mangroverantaiset tasangot. Sisämaahan päin mentäessä maasto muuttuu kukkulaisemmaksi ja saaren keskiosissa ja pohjoisimmassa osassa Sabahin osavaltiossa kohoaa vuoristo. Saaren korkein vuori on 4 095 metriä korkea Kinabalu.


title: Malesian maantiede

text: Malesia sijaitsee Sundan mannerlaatalla ja laattatektonisesti maan alue ei ole aktiivinen. Malesian kallioperä on enimmäkseen kalkkikiveä, joka on muodostunut paleotsooisella maailmankaudella. Vanhimmat kivet maan alueella ovat 540 miljoonaa vuotta vanhaa sedimenttikiveä. Maan vuoristot ovat syntyneet orogenisesti poimuttumalla mesotsooisella maailmankaudella.


title: Malesian maantiede

text: Malesian korkein vuoristo on Banjaran Crocker -vuoristo Itä-Malesiassa Sabahin osavaltiossa. Vuoristo jakaa osavaltion kahtia. Vuoristossa sijaitsee maan korkein vuori, 4 095 metriä merenpinnasta nouseva Kinabalu, sekä maan kolmanneksi korkein vuori Mount Tambuyukon. Kinabalu sijaitsee Kinabalun kansallispuistossa, joka on Unescon maailmanperintökohde. Monilla vuorilla on rosoisia kalkkikivihuippuja. Maan toiseksi korkein vuori on Trus Madi, samannimisessä vuoristossa Sabahissa. Sabahissa sijaitsee myös Malesian ainoa toimiva tulivuori Bombalai. Sen edellistä purkautumisajankohtaa ei tiedetä varmasti, mutta todennäköisesti edellinen purkaus on tapahtunut noin 27 000 vuotta sitten. Borneon vuorijonot kulkevat itä-länsi- ja koillinen-luodesuuntaisesti ja ne muodostavat Malesian ja Indonesian välille pitkälti luonnollisen rajan.


title: Malesian maantiede

text: Malesian mantereen puoleisella osalla on kolme rinnakkaista pohjois-eteläsuuntaista vuorijonoa. Vuoret ovat geologisesti hyvin vanhoja ja eroosio on pyöristänyt niiden muotoja. Olennainen piirre ovat myös keilamaiset karstimuodostumakukkulat, jotka ovat muotoutuneet miljoonien vuosien saatossa, kun sateet ovat kuluttaneet kalkkikiveä. Suurin vuoristo on pohjois-eteläsuuntainen Titiwangsanvuoristo. Siellä sijaitsee myös Länsi-Malesian toiseksi korkein vuori, Mount Korbu, 2 183 m. Vuoristo on hyvin metsäistä ja vuoret ovat pääasiassa graniittisia. Titiwangsanista itään on Bintangin vuorijono, ja Bintangista itään on Tahanvuoret, jossa sijaitsee myös Länsi-Malesian korkein vuori Mount Tahan.


title: Malesian maantiede

text: Malakan niemimaan ja Borneon ympärillä on satoja Malesialle kuuluvia saaria. Jotkut saarista ovat asuttuja ja jotkut vähemmän tutkittuja. Tunnetuimmat saaret ovat Malakan niemimaan länsipuolella olevat Langkawi, Pulau Pinang ja Pangkor, sekä itäpuolella olevat Perhentian-saaret, Redang ja Tioman. Borneon saaren ympärillä sijaitsevat muun muassa Labuan, Sipadan ja Banggi. Monet saaret ovat turistien suosiossa, etenkin niemimaan länsipuolella olevat saaret.


title: Malesian maantiede

text: Malesia sijaitsee lähellä päiväntasaajaa, 1. ja 6. pohjoisen leveyspiirin välillä, joten maassa vallitsee päiväntasaajan trooppinen ilmasto, jossa lämpötilat ovat korkeat ja sateet yleisiä ympäri vuoden. Ilman suhteellinen kosteus on 90–95 prosenttia. Lämpötila on yleensä yli 30 °C, eikä se koskaan laske alle 20 °C:n. Vuodessa sataa keskimäärin 2 000–2 500 mm. Huhtikuusta syyskuuhun puhaltaa lounaismonsuuni, marraskuusta helmikuuhun koillismonsuuni. Lounaismonsuuni tuo sateita länsirannikolle ja koillismonsuuni itärannikolle ja Borneolle. Joulukuusta helmikuuhun itärannikolla ja Itä-Malesiassa on hyvin sateista. Lounaismonsuuni saa alkunsa Australian aavikoilta ja sateisempi koillismonsuuni pohjoiselta Tyyneltämereltä. Vuotuinen sadanta on suurinta Borneolla ja pienintä maan mantereisen osan pohjoisimmassa osavaltiossa Perlisissä.


title: Malesian maantiede

text: Itä- ja Länsi-Malesian ilmastot eroavat hieman toisistaan, sillä lännessä puhaltavat välillä mantereiset tuulet, toisin kuin Borneolla vallitsevassa meri-ilmastossa. Ilmastoissa on myös paikallisia eroja rannikkoseutujen ja sisämaan ylänköalueiden välillä. Ylängöillä on hieman viileämpää ja sateisempaa ja lämpötilojen vaihtelu on suurempaa.


title: Malesian maantiede

text: 75 % maasta on metsien peitossa ja 60 % siitä on luonnontilaista trooppista sademetsää. Borneon saaren alavat maat ovat aiemmin olleet sademetsien peittämät, sademetsissä kasvoi yli 2000 puulajia. Metsät ovat paikoin tuhoutuneet kun metsää on raivattu pelloiksi 1960-luvulta lähtien. Sarawakin osavaltiossa on 80 % alkuperäisestä metsäluonnosta tuhottu. Hakkuut ovat saastuttaneet vesistöjä, lisänneet eroosiota ja maanvyöryjä ja vahingoittaneet alueen maataloutta. Jotkut osavaltiot ovat ryhtyneet toimiin sademetsien suojelemiseksi.


title: Malesian maantiede

text: Suurimmaksi osaksi Malesian sademetsissä kasvaa dipterokarpuskasveja. Yleisimmillään dipterokarpuskasveja löytyy Malesian sademetsistä. Muita tavanomaisia metsätyyppejä ovat mangrovemetsät ja soistuneet metsät. Mangrovemetsiä Malesiassa on 1425 km² alueella. Borneolla kasvaa maailman suurin kukka rafflesia. Sen lisäksi Malesiassa tavataan ainakin 15 000 putkilokasvilajia. Luonnontilaisten kasvien lisäksi talousmetsissä kasvatetaan kumipuuta ja öljypalmua. Cameron Highlandsin alue on tunnettu teeviljelmistään.


title: Malesian maantiede

text: Malesian kansallispuistot ovat suosittuja matkailukohteita. Niihin kuuluvat maan suurin Taman Negaran kansallispuisto, Bakon kansallispuisto Borneon rannikolla, Niahin kansallispuisto luolineen sekä Tanjung Datun kansallispuisto, jossa on sekä koralliriuttoja että luonnontilaista sademetsää. Gunung Mulun kansallispuisto ja Kinabalun kansallispuisto ovat Unescon maailmanperintökohteita.


title: Malesian maantiede

text: On arvioitu että Malesiassa elää 20 % maailman eläinlajeista. Näin ollen maan eliökunnan monimuotoisuus on yksi maailman suurimmista. Maassa elää noin 210 nisäkäslajia, 620 lintulajia, 250 matelijalajia ja 150 sammakkolajia. Myös merialueiden eläimistö on runsasta.


title: Malesian maantiede

text: Isoista kissaelämistä maassa elävät malakantiikeri, leopardi ja puuleopardi. Malaijikarhu on myös suuri petoeläin. Suuria kasvinsyöjiä ovat sumatransarvikuono, intiantapiiri, kääpiökauris, muntjakki, sambarhirvi, villisika, partasika, gauri ja aasiannorsu.


title: Malesian maantiede

text: Kädellislajeja Malesian alueella ovat borneonoranki, siamanki, nenäapina, jaavanmakaki, borneongibboni, harmaalanguri ja hidaslori.


title: Malesian maantiede

text: Monet Malesiassa elävistä suurista nisäkäslajeista ovat erittäin uhanalaisia. Maan hallitus pyrkii säilyttämään maan monipuolisen luonnon. Hallitus pyrkii tasapainottamaan maan talouskasvun ja luonnonsuojelun, mutta sitä on syytetty suuryritysten suosimisesta luonnonsuojelun kustannuksella. Etenkin metsien hakkuut ovat olleet kohtalokkaita metsien eläimistölle. Ongelmana on myös ollut salametsästys ja laiton eläinkauppa. Merieläimistölle on uhkana elinympäristöjen tuhoutuminen ja laiton kalastus. Malesia on ryhtynyt Indonesian ja Filippiinien valtioiden kanssa yhteiseen suojeluprojektiin, jolla pyritään suojelemaan meriluontoa.


title: Malesian maantiede

text: Malesia sijaitsee kahden suuren tektonisen laatan, Euraasian laatan ja Indo-Australian laatan välissä olevalla Sundan laatalla. Malesian alue on vakaa, mutta joskus Sumatralla ja Filippiineillä sattuvat maanjäristykset voivat tuntua Malesiassa pienenä vapinana. Vuoden 2004 Intian valtameren maanjäristys kasvatti Malesiassa mielenkiintoa seismisen aktiivisuuden vaikutuksista. Huolenaiheina ovat Malakan niemimaan länsirannikolla sijaitsevat osavaltiot, sekä Itä-Malesiassa Sabah.


title: Malesian maantiede

text: Malesian keskimääräinen sademäärä on 2000–4000 mm vuodessa ja maa on altis tulville. Vuodesta 1926 lähtien maassa on ollut 15 suurta tulvaa. Tulvista on tullut yhä suurempi huolenaihe jokivarsien nopean kehittämisen takia, mikä on vähentänyt jokien kapasiteettia ja lisännyt jokien virtaamaa. Myös sademetsien häviäminen on lisännyt tulvia, koska metsät hidastavat alas rinnettä valuvan veden virtausta ja metsäkasvusto imee oman osuutensa vedestä. Lisäksi sateiden puuttomasta maasta irrottama liete tukkii joet.


title: Sandro Ramírez

text: Sandro Ramírez Castillo tunnetaan paremmin nimellä Sandro; (s. 9. heinäkuuta 1995 Las Palmas, Espanja) on espanjalainen jalkapallohyökkääjä, joka edustaa Primera Divisiónissa pelaavaa Sevillaa. Sandro teki debyyttinsä La Ligassa elokuussa 2014 Villarreal CF:ää vastaan tultuaan vaihdosta kentälle ja viimeisteli myös ottelun ainoan maalin.


title: Eldfell

text: Eldfell on Heimaeyn saarella Islannissa sijaitseva tuhkakartio. Se on 200 metriä korkea. Vuori on purkautunut viimeksi tammikuussa 1973 ja purkaus jatkui kesäkuuhun 1973 saakka. Purkauksesta tullut tuhka ja laava hautasi alleen suuren osan saaresta.


title: Gottfrid

text: Gottfrid tai Gottfried on miehen etunimi. Nimi on germaanista alkuperää ja merkitsee "Jumalan rauhaa". Muodossa Gottfried nimi esiintyy lähinnä saksankielisissä maissa, muodossa Gottfrid varsinkin Ruotsissa. Nimen englanninkielinen vastine on "Godfrey".


title: Gottfrid

text: Suomessa nimi Gottfrid on Väestörekisterikeskuksen tietojen mukaan annettu vuoden 2009 loppuun mennessä 733 ja Gottfried noin 60 henkilölle. Gottfridin nimipäivä on suomenruotsalaisen kalenterin mukaan 1. syyskuuta.


title: FS Magenta (1861)

text: Magenta oli 1862 valmistunut Ranskan laivaston vuonna 1861 vesillelaskettu Magenta-luokan ironclad.


title: FS Magenta (1861)

text: Alus tilattiin Brestin laivastontelakalta ja sen köli laskettiin 22. kesäkuuta 1859. Alus laskettiin vesille 22. kesäkuuta 1861 ja se otettiin palvelukseen 2. tammikuuta 1862.


title: FS Magenta (1861)

text: Aluksella syttyi Toulonissa tulipalo 31. lokakuuta 1875. Miehistö yritti tuloksetta sammuttaa tulipaloa ja saman aikaisesti kastella ruutivarastoja estääkseen niiden räjähdyksen. Sammutustöiden epäonnistuessa miehistö hylkäsi aluksen, joka räjähti hieman myöhemmin. Alus upposi viidentoista metrin syvyyteen Toulonin satama-altaaseen. Alus poistettiin alusluettelosta 31. joulukuuta.


title: FS Magenta (1861)

text: Onnettomuuden tapahtuessa aluksella oli Karthagon löydöksiä, joista merkittävimpiä 2 080 kappaletta steeloja ja vuoden 1874 Pricot de Sainte-Marien kaivauksilta löytämä Vibia Sabinan marmoripatsas.


title: FS Magenta (1861)

text: Aluksen hylky paikannettiin huhtikuussa 1994 ja siitä on sittemmin nostettu steelojen kappaleita. Patsas on osittain entisöity, mutta pahoin vaurioitunutta päätä ei ole kyetty liittämään vartaloon. Osat ovat esillä Louvressa.


title: FS Solférino (1861)

text: Solférino oli Ranskan laivaston vuonna 1861 vesillelaskettu Magenta-luokan ironclad.


title: FS Solférino (1861)

text: Alus tilattiin 15. kesäkuuta 1859 Lorientin laivastontelakalta ja sen köli laskettiin 24. kesäkuuta 1859. Alus laskettiin vesille 24. kesäkuuta 1861 ja se otettiin palvelukseen 25. elokuuta 1862 ensimmäisenä päällikkönään Martineau des Chenez. Koeajoissa Cherbourgin edustalla alus oli saavuttanut yhdellä kuusi lapaisella potkurilla 12,9 solmun nopeuden.


title: FS Solférino (1861)

text: Des Chenez luovutti 10. huhtikuuta 1863 aluksen päällikkyyden seuraajalleen Roussinille. Testilaivueen komentaja vara-amiraali Penaud nosti 24. syyskuuta lippunsa aluksella. Alus johti 20. lokakuuta laivueen purjehdukselle Brestistä Madeiralle ja Teneriffalle. Aluksen potkurista irtosi nopeuskokeissa kaksi lapaa ja potkuri korvattiin Cherbourgiin paluun jälkeen nelilapaisella, joka samalla paransi aluksen nopeutta 0,4 solmua.


title: FS Solférino (1861)

text: Alus poistettiin palveluksesta 16. maaliskuuta 1871. Oltuaan ankkurissa Cherbourgissa alus lähti heinäkuussa 1878 Brestiin, jossa se poistettiin alusluettelosta 21. heinäkuuta 1882.


title: FS Belliqueuse (1865)

text: Belliqueuse oli Ranskan laivaston vuonna 1863 vesillelaskettu puurunkoinen panssarikorvetti, joka oli valmistettu fregatteja edullisempana aluksena. Alus oli ensimmäinen maapallon kiertänyt ranskalainen ironclad, kun se teki matkan joulukuusta 1867 toukokuuhun 1869. Pääosan urastaan alus oli Tyynellämerellä ennen paluutaan Touloniin, jossa se siirrettiin maalilaivaksi 1886.


title: FS Belliqueuse (1865)

text: Alus tilattiin Toulonin laivastontelakalta ja sen köli laskettiin syyskuussa 1863. Alus laskettiin vesille 6. syyskuuta 1865 ja se aloitti koeajot 30. joulukuuta, mutta alus otettiin palvelukseen vasta 30. lokakuuta 1866.


title: FS Belliqueuse (1865)

text: Palvelukseen otettaessa alus sijoitettiin Tyynenmeren aseman komentajan kontra-amiraali Penhoatin lippulaivaksi. Alus lähti 22. joulukuuta 1867 Toulonista maailmanympärimatkalle ja se saapui Brestiin 26. toukokuuta 1869 oltuaan matkalla 396 vuorokautta ja kierrettyään maapallon ensimmäisenä ranskalaisena ironcladinä. Aluksella nostettiin 15. marraskuuta 1869 Lähi-Idän laivueen kontra-amiraali Chevalierin lippu. Vuonna 1870 alus siirrettiin Uuteen Caledoniaan Läntisen Tyynenmeren viirikön lippulaivaksi, mutta se palasi Touloniin jo 5. kesäkuuta 1871 kontra-amiraali Chevalierin kuoltua. Alus lähetettiin vuonna 1872 Kiinan asemalle, jossa se vapautti "Alman" aseman lippulaivan tehtävästä 1. lokakuuta. Alus palasi Touloniin 3. toukokuuta 1874.


title: FS Belliqueuse (1865)

text: Alus oli 5. kesäkuuta 1877 alkaen kehittämislaivueessa puoli vuotta, jonka jälkeen se siirrettiin reserviin. Alus poistettiin palveluksesta 15. marraskuuta 1883 ja se poistettiin alusluettelosta 3. toukokuuta 1886. Alus upotettiin maalilaivana vielä samana vuonna.


title: Kati (täsmennyssivu)

text: Kati voi tarkoittaa seuraavia:


title: Valtari (albumi)

text: Valtari on islantilaisen post-rock-yhtye Sigur Rósin yhdeksäs studioalbumi. Se on julkaistu vuonna 2012


title: FS Amiral Duperré (1879)

text: Amiral Duperré oli Ranskan laivaston vuonna 1879 vesillelaskettu ironclad. Alus oli laivaston ensimmäinen taistelulaiva, jonka tykistö oli asennettu barbetteihin eikä kyljille kuten purjelaivakaudella.


title: FS Amiral Duperré (1879)

text: Alus tilattiin La Seyne-sur-Meristä Forges et Chantiers de la Méditerranéelta ja sen köli laskettiin 7. joulukuuta 1876. Alus laskettiin vesille 11. syyskuuta 1879 ja se otettiin palvelukseen 21. huhtikuuta 1883.


title: FS Amiral Duperré (1879)

text: Alus palveli Välimeren laivueessa. Aluksella tapahtui putkiräjähdys 13. joulukuuta 1888, jolloin kuusi miehistönjäsentä sai surmansa. Alus siirrettiin pohjoiseen laivueeseen vuonna 1898.


title: FS Amiral Duperré (1879)

text: Alus poistettiin palveluksesta 13. kesäkuuta 1906 ja se poistettiin alusluettelosta 13. elokuuta. Joulukuusta 1906 alkaen alus oli maalilaivana. Alus romutettiin vuonna 1909.


title: Tummilla oksilla punaiset marjat

text: Tummilla oksilla punaiset marjat on suomalaisen runoilijan Laura Latvalan runokokoelma vuodelta 1979.


title: Tummilla oksilla punaiset marjat

text: Kustantaja on Werner Söderström Osakeyhtiö. Kirja on painettu WSOY:n graafisilla laitoksilla Porvoossa.


title: Tummilla oksilla punaiset marjat

text: Teos on omistettu "Katille Hannalle Santulle Tanjalle Tommille Tiinalle ja Paulalle".


title: Tummilla oksilla punaiset marjat

text:
Laura Latvalan edellinen kokoelma "Rinascita" ilmestyi vuonna 1971 ja seuraava "Elysiumin kultaiset kentät" 1986. Hänen kirjailijanuransa oli tässä vaiheessa kestänyt yli 30 vuotta.
Kaikki runot on otsikoitu, paitsi "Odotan joulua", "Juolukan kirpeää" ja "Tähti on siirtynyt".


title: Tummilla oksilla punaiset marjat

text: Laura Latvala: "Tummilla oksilla punaiset marjat" (WSOY, 1979)


title: Veikko Leivo

text: Veikko Armas Ilmari Leivo (s. Pyhäranta 19. toukokuuta 1925) on professori emeritus, tekniikan tohtori, eläkkeellä 1. elokuuta 1986 lukien.


title: Veikko Leivo

text: Veikko Leivo on yli kolmen vuosikymmenen ajan ollut suomalaisten yritysjohtajien kasvattaja. Hän haki 1950-luvulta lähtien kansainvälistä tietoa ja vaikutti aktiivisella tavalla nykyaikaisen liikkeenjohdon menetelmien ja periaatteiden hyödyntämiseen Suomessa. Yritysjohtajien kouluttajana Veikko Leivon työ on vaikuttanut laajalti.


title: Veikko Leivo

text: Vuosina 1967–1968 Veikko Leivo toimi sekä Teknillisen korkeakoulun (TKK) teollisuustalouden apulaisprofessorina että Helsingin kauppakorkeakoulun (HKKK) liiketaloustieteen professorina (vuosina 1968–1974) sekä vuosina 1974–1982 saman korkeakoulun liiketaloustieteen, erityisesti markkinoinnin professorina. Hän oli Helsingin kauppakorkeakoulun rehtorina vuosina 1980–1981. Vuonna 1982 hänet kutsuttiin HKKK:n liiketaloustieteen, erityisesti yrittäjyyden ja pienyritysten johtamisen professorin virkaan, josta hän jäi eläkkeelle vuonna 1986.


title: Veikko Leivo

text: Rehtorina 1980 Leivo ajoi hanketta Suomen ensimmäisen yrittäjyyden ja pienyritysten johtamisen professuurin perustamiseksi Helsingin kauppakorkeakouluun. Kun kauppakorkeakoulun päättävät elimet viivyttelivät yrittäjyyden professuurin perustamisessa, hän kääntyi ministeriön puoleen ja sai siellä myönteisen vastaanoton. Ensimmäistä yrittämisen professuuria pidettiin tärkeänä. Lisäksi luvattiin, että jos lahjoitusvarat löytyvät, niin professuuri voidaan perustaa jo ennen sen hetkistä uusien virkojen jonoa. Puhelinsoittojen avulla hän onnistui saamaan kahdessa viikossa lahjoitusvarat yhteen professuuriin ja assistentuuriin viiden vuoden ajaksi.


title: Veikko Leivo

text: Vuonna 1968 Leivo teki presidentti Urho Kekkoselle yksityisen aloitteen Valtion Taloudellisen Suunnittelulaitoksen perustamisesta ja vuonna 1980 eduskunnalle aloitteen Kansainvälisen tutkimuslaitoksen aloittamisesta HKKK:ssa. Hän myös täydennyskoulutti suomalaista yritysjohtoa monien vuosikymmenien aikana esimerkiksi Lifimin, Ekonomiliiton ja Rastor-Instituutin kursseilla.


title: Veikko Leivo

text: Veikko Leivo valittiin vuonna 1988 yrittäjien maailmankongressin, International Small Business Congressin (ISBC) Steering Committeen jäseneksi ja vuosikokouksen puheenjohtajaksi. Leivo oli ISBC:n Steering Committeen jäsen vuosina 1986-1996. ISBC:n kunniajäsen hän on ollut vuodesta 1997.


title: Kveikur

text: Kveikur on islantilaisen post-rock-yhtye Sigur Rósin kymmenes studioalbumi. Se on julkaistu vuonna 2013. Albumi on yhtyeen ensimmäinen albumi ilman kosketinsoittaja Kjartan Sveinssonia.


title: Low Key Cue New Tan Bloss It

text: Low Key Cue New Tan Bloss It on Dxxxa D & Hzzztin vuonna 2014 Helmi Levyt kautta julkaistu LP. Neljästä kappaleesta on tehty musiikkivideot.


title: Tunteet ja käteinen

text: Tunteet ja käteinen on Dxxxa D & Hzzztin vuonna 2011 Helmi Levyt kautta julkaistu albumi. Kappaleesta "Pihvi homma" on julkaistu musiikkivideo.


title: Tunteet ja käteinen

text: Kaikki kappaleet sanoittanut Dxxxa D. Biitit Hzzzt, paitsi 9 Jukka Kokkonen.


title: Keskiatlaksentamazight

text: Keskiatlaksentamazight on Marokossa puhuttu berberikieli. Sitä puhuu äidinkielenään noin 2,5 miljoonaa ihmistä, mikä tekee siitä yhden puhutuimmista berberikielistä. Suurin osa keskiatlaksentamazightin puhujista asuu Atlasvuorilla, Tazassa ja Rabatin ympäristössä.


title: Keskiatlaksentamazight

text: Keskiatlaksentamazightin virallinen kirjoitusjärjestelmä on tifinagh-aakkosto, mutta sitä voidaan kirjoittaa myös arabialaisella ja latinalaisella kirjaimistolla.


title: Tamazight

text: Tamazight voi tarkoittaa seuraavia asioita:


title: FS Hoche (1886)

text: Hoche oli Ranskan laivaston vuonna 1886 vesillelaskettu ironclad.


title: FS Hoche (1886)

text: Alus tilattiin 3. elokuuta 1880 Lorientin laivastontelakalta, missä köli laskettiin kesäkuussa 1881. Alus laskettiin vesille 29. syyskuuta 1886 ja otettiin palvelukseen vuonna 1890.


title: FS Hoche (1886)

text: Vuonna 1892 alus kolaroi Marseillen edustalla "SS Maréchal Canrobertin" kanssa, jolloin rahtialus upposi vieden mukanaan 107 matkustajaa ja miehistönjäsentä. Alus oli modernisoitavana syyskuusta 1894 huhtikuuhun 1895, jolloin sen kahdeksantoista 138 mm tykkiä korvattiin kahdellatoista uudemman mallisella tykillä. Uusien tykkien tulinopeus oli suurempi. Samalla taaempi panssaroitu masto korvattiin tappimastolla. Vuosien 1899-1902 modernisoinnissa aluksen höyrykoneet ja kattilat uusittiin, jolloin yksi suuri pakka korvattiin kahdella vierekkäin asennetulla pienemmällä. Samalla poistettiin suuri osa kansirakenteista.


title: FS Hoche (1886)

text: Alus poistettiin palveluksesta huhtikuussa 1908 ja se siirrettiin reserviin. Aluksen aseistus riisuttiin 1. tammikuuta 1910. "Jauréguiberry" ja "Pothuau" upottivat sen maalilaivana 2. joulukuuta 1913.


title: BTS (yhtye)

text: BTS (tunnetaan myös nimellä Bangtan Boys, Bulletproof Boy Scouts ja Beyond the Scene, , "Bangtan Sonyeondan") on eteläkorealainen seitsenhenkinen k-pop-yhtye. Yhtye debytoi 13. kesäkuuta 2013 kappaleellaan "No More Dream", minkä jälkeen se on julkaissut kymmenen koreankielistä albumia ja yhden japaninkielisen studioalbumin. BTS on kansainvälisesti menestynein eteläkorealainen yhtye, ja se tunnetaan muun muassa monimutkaisista koreografioistaan, laajasta näkyvyydestään sosiaalisessa mediassa ja aktiivisesta fanikunnastaan nimeltä ARMY. Yhtyeessä on neljä vokalistia ja kolme räppäriä, ja sen tyylilajina on useista eri genreistä vaikutteita ottava pop- ja rap-musiikki.


title: BTS (yhtye)

text: BTS on voittanut yhteensä 15 palkintoa Melon Music Awards -gaalassa ja saman verran Mnet Asian Music Awards -gaalassa. Lisäksi yhtye on voittanut ensimmäisenä eteläkorealaisena yhtyeenä American Music Award for Favorite Social Artist -palkinnon vuonna 2018, Billboard Music Award for Top Social Artist -palkinnon vuosina 2017 ja 2018 sekä kaksi BBC Radio1 Teen Awards -palkintoa vuonna 2018. BTS on tehnyt myös historiaa ensimmäisenä eteläkorealaisena yhtyeenä, joka on myynyt kultaa Yhdysvalloissa. Lisäksi vuonna 2018 julkaistu albumi "Love Yourself: Tear" saavutti 1. sijan listalla "Billboard 200," samoin albumin uusi versio, "Love Yourself: Answer".


title: BTS (yhtye)

text: BTS on tunnettu aktiivisuudestaan sosiaalisessa mediassa, ja yhtye muun muassa julkaisee erilaisia videoita Youtube-kanavallaan "BANGTANTV". Talouslehti "Forbesin" mukaan BTS oli Twitterin sisäisesti jaetuin artisti maaliskuussa 2016, ja saman vuoden lokakuussa Billboard listasi yhtyeen ensimmäiseksi listallaan "Top Social 50". Kesäkuussa 2017 "Time" nimesi heidät 25 internetin vaikutusvaltaisimman henkilön joukkoon. Marraskuussa "Guinness World Records" puolestaan paljasti yhtyeen tehneen maailmanennätyksen Twitterin näkyvimpänä yhtyeenä, ja kuukautta myöhemmin heidän todettiin olevan vuoden 2017 jaetuimmat ja tykätyimmät julkisuuden henkilöt Twitterissä. Maailmanlaajuisesti yhtyettä oltiin jaettu tai siitä oltiin tykätty 502 miljoonaa kertaa.


title: BTS (yhtye)

text: Vuonna 2018 Korean tasavallan presidentti Moon Jae-in palkitsi BTS:n heidän kulttuurisista palveluksistaan Korean tasavallalle. Saman vuoden elokuussa yhtyeen jäsenet pitivät UNICEFin hyvän tahdon lähettiläinä puheen Yhdistyneille kansakunnille.


title: BTS (yhtye)

text: BTS on ensimmäinen eteläkorealainen Grammy-ehdokas. Kategoria on "Paras albumin pakkaus", ja ehdokkuus koskee albumia "Love Yourself: Tear".


title: BTS (yhtye)

text: BTS:n ensimmäiset jäsenet rekrytoitiin Big Hit Entertainmentiin harjoittelijoiksi yhtiön esiintymislaulujen avulla vuosina 2010 ja 2011, ja alkuperäinen kokoonpano koki monia muutoksia ennen kuin yhtyeen viralliset jäsenet valittiin vuonna 2012. Jo puoli vuotta ennen debyyttiään BTS alkoi paitsi markkinoida itseään myös luoda suhdetta mahdollisiin faneihinsa Twitterin, videoblogien ja fancafe-julkaisujen avulla. He myös julkaisivat cover-kappaleita Youtubeen ja SoundCloudiin.


title: BTS (yhtye)

text: BTS:n lopulliset jäsenet päätyivät yhtyeeseen eri tavoin. RM, yhtyeen ensimmäinen jäsen ja sittemmin myös johtaja, oli underground-räppäri, jonka yhtiö kutsui oma-aloitteisesti koe-esiintymiseen vuonna 2010. Pian sen jälkeen toinen underground-räppäri Suga puolestaan hakeutui yhtiöön tuottajaksi ja katutanssija J-Hope edistääkseen tanssijan uraansa. Yhtyeen neljäs jäsen Jin oli elokuvataiteen opiskelija, joka kutsuttiin koe-esiintymiseen suoraan kadulta. Samaan aikaan harjoittelijaksi saapui peräti seitsemän levy-yhtiön tavoittelema 14-vuotias Jungkook, joka oli esiintynyt television laulukilpailussa "Superstar K". Hänen jälkeensä yhtyeeseen liittyivät vielä V ja Jimin. V oli ollut ystävänsä tukena Big Hitin järjestämissä koelauluissa, kun yhtiön edustaja oli kehottanut häntäkin esiintymään. Yhtyeen viimeinen jäsen, tuolloin taidelukiossa opiskeleva Jimin, puolestaan hakeutui koe-esiintymiseen tanssinopettajansa rohkaisemana. Hän oli harjoittelijana vain kahdeksan kuukautta ennen yhtyeen debyyttiä.


title: BTS (yhtye)

text: BTS:n harjoitteluaikaan sisältyi tyypilliseen tapaan muun muassa avustamista, taustatanssimista ja pieniä rooleja musiikkivideoissa. Kukaan yhtyeen jäsenistä ei ole alun perin kotoisin Soulista, ja uransa alussa he asuivatkin yhdessä asunnossa, jossa kaikki seitsemän poikaa jakoivat saman makuuhuoneen.


title: BTS (yhtye)

text: BTS debytoi 12. kesäkuuta 2013 singlellä "No More Dream", ja heidän ensimmäinen albuminsa, "2 Cool 4 Skool", julkaistiin samaan aikaan. Yhtyeen musiikki oli tuolloin hyvin hip hop -painotteista ja tyyli myöhempiä albumeita vakavampi ja tummanpuhuvampi. Albumi voitti useita parhaan uuden artistin palkintoja, mukaan lukien vuoden 2013 Melon Music Awards -palkinnon, Golden Disc Awards -palkinnon ja vuonna 2014 Seoul Music Awards -palkinnon. Albumi oli ensimmäinen osa yhtyeen niin sanotusta koulutrilogiasta. Syyskuun 11. päivä BTS julkaisi trilogian toisen osan, minialbumin nimeltä "O!RUL8, 2?". Albumi sisälsi yhteensä kymmenen kappaletta.


title: BTS (yhtye)

text: Yhtye esiintyi myös omassa variety-ohjelmassaan, SBS-MTV:n "Rookie King Channel Bangtan:"issa"." Show'n lähtökohta perustui olemattomaan lähetysasemaan nimeltä "Channel Bangtan", missä jäsenet parodioivat tunnettuja eteläkorealaisia ohjelmia kuten "VJ Special Forces" ja "MasterChef Korea." Ohjelma sai ensiesityksensä 3. syyskuuta 2013 ja sisälsi yhteensä kahdeksan jaksoa.


title: BTS (yhtye)

text: Koulutrilogian viimeinen osa, minialbumi "Skool Luv Affair" , julkaistiin 12. helmikuuta 2014. Albumin nimikkosinglen "Boy In Luv" musiikkivideo julkaistiin samoihin aikoihin. Parhaimmillaan albumi nousi kolmannelle sijalle listalla "Billboard World Albums Chart".


title: BTS (yhtye)

text: Kesäkuussa BTS osallistui "Bridge to Korea" -festivaaleihin Venäjällä, ja tapahtumassa yhtyeen jäsenet tuomaroivat K-pop cover -tanssikilpailua sekä esiintyivät 10 000 katsojalle. Yhtye osallistui myös Los Angelesissa järjestettyyn KCON:iin Girls' Generationin ja muiden eteläkorealaisten artistien kanssa 10. elokuuta 2014.


title: BTS (yhtye)

text: Elokuun 19. päivä BTS julkaisi ensimmäisen kokopitkän studioalbuminsa "Dark & Wild" ja musiikkivideon albumin nimikkokappaleelle "Danger". Albumi menestyi hyvin, joskin sen toinen nimikkokappale, "War of Hormone", sai myös kritiikkiä misogyynisinä pidettyjen lyriikoidensa vuoksi. Levy-yhtiö Big Hit Entertainment pahoitteli asiaa kesäkuussa 2016.


title: BTS (yhtye)

text: Joulukuussa BTS julkaisi ensimmäisen japaninkielisen albuminsa "Wake Up." Se sisälsi enimmäkseen japaninkielisiä versioita heidän kappaleistaan, mutta myös uudet alun perin japaniksi kirjoitetut kappaleet "Wake Up" ja "The Stars".


title: BTS (yhtye)

text: Vuoden 2014 Mnet Asian Music Awards -gaalassa BTS oli ehdolla kategorioissa "Best Dance Performance" ja "UnionPay Song Of The Year". He esittivät gaalassa kappaleensa "Boy In Luv", minkä lisäksi heillä oli yhteisnumero Block B:n kanssa.


title: BTS (yhtye)

text: Lisäksi BTS piti lokakuusta joulukuuhun kestäneen Aasian kiertueen, "2014" "BTS Live Trilogy – Episode II: The Red Bullet:"in"." Kiertueen aikana he esiintyivät Etelä-Koreassa, Filippiineillä, Singaporessa, Japanissa ja Thaimaassa.


title: BTS (yhtye)

text: Helmikuussa 2015 BTS teki ensimmäisen Japanin kiertueensa, "Wake Up: Open Your Eyes". He esiintyivät 25 000 fanille Tokiossa, Osakassa, Nagoyassa ja Fukuokassa. Maaliskuun 28. päivä BTS piti toisen soolokonserttinsa Etelä-Koreassa, "BTS Live Trilogy – Episode 1: BTS Begins."


title: BTS (yhtye)

text: Yhtyeen kolmas EP, "The Most Beautiful Moment in Life, Part 1", julkaistiin 29. toukokuuta 2015. Kesäkuussa yhdysvaltalainen Fuse TV listasi sen yhdeksi vuoden siihen mennessä parhaista albumeista. Toukokuussa 2015 albumin nimikkosingle "I Need U" voitti ylsi ensimmäiselle sijalle SBS MTV:n musiikkiohjelmassa "The Show".


title: BTS (yhtye)

text: Kesäkuussa BTS julkaisi neljännen japaninkielisen singlensä "For You" julkaisten samalla kappaleen musiikkivideon. Single kiipesi Oriconin päivälistan kärkeen myyden 42 611 kappaletta ensimmäisen päivän aikana.


title: BTS (yhtye)

text: Kesäkuun 23. päivä BTS julkaisi musiikkivideon kappaleelleen "Dope (쩔어)", joka oltiin julkaistu albumilla "The Most Beautiful Moment in Life, Part 1". Siitä tuli BTS:n ensimmäinen musiikkivideo, joka rikkoi 100 miljoonan näyttökerran rajan YouTubessa. Sen myötä "Dope (쩔어)" nousi 3. sijalle listalla "Billboard World Albums Chart", vaikka itse kappale oli julkaistu jo kaksi kuukautta aiemmin.


title: BTS (yhtye)

text: Samaan aikaan BTS oli ensimmäisellä maailmankiertueellaan, "2015 Live Trilogy Episode: The Red Bullet", joka oli jatkoa yhtyeen aiemmille Aasian esiintymisille. Yhtye kiersi muun muassa Malesiassa, Etelä-Amerikassa, Australiassa ja Yhdysvalloissa päättäen kiertueen lopulta Hong Kongiin 29. elokuuta.


title: BTS (yhtye)

text: BTS osallistui myös Summer Sonic Festival -kiertueelle Japanissa, esiintyen elokuun 15. päivä Tokiossa ja 16. päivä Osakassa. Marraskuun 30. päivä BTS julkaisi uuden albumin, "The Most Beautiful Moment in Life, Part 2", joka pääsi albumilistalle "Billboard 200". He pitivät tuolloin myös kolmipäiväisen kosertin, "The Most Beautiful Moment in Life: On Stage," jossa he esittivät ensimmäistä kertaa albumin nimikkosinglen "Run".


title: BTS (yhtye)

text: Vuoden 2015 Mnet Asian Music Awardseissa BTS sai "Best World Performer" -palkinnon tunnustuksena heidän maailmanlaajuisesta faniyhteisöstään. He esittivät myös kappaleen "Run" ja esiintyivät lyhyesti GOT7:in kanssa. Joulukuussa yhtye julkaisi japaninkielisen version kappaleesta "I Need U".


title: BTS (yhtye)

text: BTS julkaisi kuudennen japaninkielisen singlensä "Run" 15. maaliskuuta 2016. Samassa kuussa he julkaisivat kokoelma-albumin "The Most Beautiful Moment in Life: Young Forever," joka pääsi edeltäjänsä tavoin "Billboard 200" -albumistalle ja voitti myös Vuoden albumin palkinnon Melon Music Awardseilla.


title: BTS (yhtye)

text: Toukokuussa he esiintyivät kahtena päivänä Olympic Gymnastics Arenalla Soulissa yhteensä 24 000 fanille. Sen jälkeen yhtye aloitti Aasian kiertueen "2016 BTS LIVE The Most Beautiful Moment in Life On Stage: Epilogue", joka oli loppuunmyyty 144 000 konserttilipulla. BTS oli myös pääesiintyjänä KCON:issä Los Angelesissa ja New Yorkissa kesä-heinäkuussa 2016.


title: BTS (yhtye)

text: Syyskuun 7. päivä 2016 yhtye julkaisi toisen japaninkielisen studioalbuminsa "Youth" myyden yli 44 000 kappaletta sen ensimmäisenä julkaisupäivänä.


title: BTS (yhtye)

text: Lokakuun 10. päivä BTS julkaisi toisen kokopitkän studioalbuminsa, "Wings", nimikkosinglenä "Blood Sweat & Tears". Albumi saavutti yli puolen miljoonan kappaleen myynnin ensimmäisen viikon aikana, ja musiikkivideo kappaleelle "Blood Sweat & Tears" saavutti yli kuusi miljoonaa katselukertaa YouTubessa vuorokauden sisällä julkaisusta ollen näin katsotuin K-pop-video 24 tunnissa koskaan. Albumi kipusi myös 26. sijalle listalla "Billboard 200", mikä oli ennätyksellisen hyvä K-pop-albumin sijoitus. "Wings" ylsi myös Iso-Britannian viralliselle albumilistalle ollen näin listan ensimmäinen k-pop-esitys.


title: BTS (yhtye)

text: Marraskuussa BTS piti suuren fanitapaamisen Gocheok Sky Domessa. Kaikki 38 000 lippua myytiin.


title: BTS (yhtye)

text: Marraskuun 18. päivä BTS ilmoitti tulevasta maailmankiertueestaan. Samana päivänä yhtyen voitti Vuoden albumi -palkinnon albumillaan "The Most Beautiful Moment in Life: Young Forever" Melon Music Awards -palkintogaalassa. Joulukuussa BTS voitti Vuoden artistin palkinnon Mnet Asian Music Awards -palkintogaalassa ollen näin ensimmäinen palkinnon voittanut artisti, joka ei ollut peräisin maan suurimmista levy-yhtiöistä (S.M., YG ja JYP).


title: BTS (yhtye)

text: Helmikuussa 2017 yhtye aloitti toisen maailmankiertueensa, joka kantoi nimeä "Live Trilogy Episode III: The Wings Tour." Kiertue kävi muun muassa Chilessä, Brasiliassa, Yhdysvalloissa, Thaimaassa, Indonesiassa, Filippiineillä, Hong Kongissa ja Australiassa.


title: BTS (yhtye)

text: Samassa kuussa BTS julkaisi uuden version albumistaan "Wings" nimellä "You Never Walk Alone". Albumista, joka sisälsi neljä uutta kappaletta, tehtiin yli 700 000 ennakkotilausta. Kappale "Spring Day" ylsi 15. sijalle listalla "Billboard Bubbling Under Hot 100". Kappaleen musiikkivideo sai yli yhdeksän miljoonaa näyttökertaa vuorokauden sisällä rikkoen näin BTS:n edellisen ennätyksen kappaleella "Blood, Sweat & Tears". Uusi ennätys rikkoutui kuitenkin viikkoa myöhemmin, kun yhtye julkaisi musiikkivideon kappaleelleen "Not Today": kappale sai yli 10 miljoonaa näyttökertaa vuorokauden sisällä.


title: BTS (yhtye)

text: Toukokuussa BTS voitti Top Social Artist -palkinnon Billboard Music Awardseissa. He voittivat muun muassa Justin Bieberin, Selena Gomezin ja Ariana Granden yli 300 miljoonan äänen saaliillaan. Kesäkuussa "Time" nimesi heidät 25 internetin vaikutusvaltaisimman henkilön joukkoon.


title: BTS (yhtye)

text: Heinäkuussa BTS ilmoitti, että vaikka heidät tunnetaan nimillä Bangtan Sonyeondan ja Bangtan Boys, heitä voi nyt myös kutsua nimellä Beyond The Scene. Samaan aikaan he julkaisivat heidän uuden logonsa, sekä heidän faneilleen, A.R.M.Y:ille, omistetun oman logon.


title: BTS (yhtye)

text: 18. syyskuuta yhtye julkaisi viidennen minialbuminsa "Love Yourself 承 'Her'". Albumi sisälsi 11 kappaletta, joista kaksi oli saatavilla vain fyysisellä levyllä. Albumin kappaletta "Best Of Me" oli tekemässä The Chainsmokersin Andrew Taggart. Albumin single "DNA" pääsi 67. sijalle listalla "Billboard Hot 100", mikä oli yhtyeen ensimmäinen sijoitus kyseisellä listalla. Itse albumi sijoittui seitsemänneksi listalla "Billboard 200". Lisäksi albumilla oli yhteensä 1,051,546 ennakkotilausta yhtyeen ollen ensimmäinen K-pop-yhtye yli miljoonan kappaleen ennakkotilauksella. Kuukausittaisen Gaon Chartin mukaan "Love Yourself 承 'Her"' oli syyskuun myyvin albumi 1,203,533 kappaleen myynnillään lokakuun 14. päivään mennessä, mikä teki siitä Gaon Chartin myyvimmän albumin 16 vuoteen. Albumi sijoittui Suomen virallisella listalla sijalle 11, ja YleX lisäsi "DNA:n" soittolistalleen.


title: BTS (yhtye)

text: 6. joulukuuta BTS julkaisi japaninkielisen albumin, joka sisälsi japaninkielisiä versioita "Love Yourself 承 'Her"' -albumin kappaleista ja uuden japaninkielisen singlen "Crystal Snow".


title: BTS (yhtye)

text: Yhtye esiintyi "Jimmy Kimmel Live!" -keskusteluohjelman järjestämässä minikonsertissa 15. marraskuuta ja vieraili itse ohjelmassa myöhemmin. Yhtye myös esiintyi American Music Awards -palkintogaalassa 19. marraskuuta ja "The Ellen DeGeneres Show" -keskusteluohjelmassa 27. marraskuuta.


title: BTS (yhtye)

text: BTS nousi Etelä-Korean seuratuimmiksi henkilöiksi Twitterissä 13. marraskuuta rikkoessaan 10 miljoonan seuraajan rajan.


title: BTS (yhtye)

text: 24. marraskuuta julkaistiin musiikkivideo ja remix "MIC Drop (Steve Aoki Remix)". Kappaleessa on lisäksi useita englanninkielisiä kohtia, joissa Desiinger on auttanut. Kappale saavutti 28. sijan listalla "Billboard Hot 100." Joulukuussa yhtye voitti Vuoden artistin palkinnon Mnet Asian Music Awards -gaalassa toista kertaa peräkkäin.


title: BTS (yhtye)

text: 18. toukokuuta vuonna 2018 julkaistiin "Love Yourself 轉 'Tear"' -albumi sekä kappaleen "Fake Love" -musiikkivideo. Kappale myi kultaa Yhdysvalloissa ja sijoittui 10. sijalle listalla "Billboard Hot 100". Toukokuussa BTS voitti lisäksi toistamiseen Billboard Music Award for Top Social Artist -palkinnon.


title: BTS (yhtye)

text: 28. elokuuta BTS julkaisi uuden singlensä "IDOL", jonka musiikkivideota katsottiin vuorokauden sisällä ennätysmäiset 45 miljoonaa kertaa. Yhtye esitti kappaletta useissa yhdysvaltalaisissa televisio-ohjelmissa, joita olivat muun muassa "The Late Night With Jimmy Fallon", "America's Got Talent" ja "Good Morning America." Myöhemmin yhtye julkaisi kappaleesta myös Nicki Minajin kanssa tehdyn remixin. Lokakuussa BTS esiintyi "Time"-lehden kansikuvajutussa lehden tituleeraten heitä nimellä "Next Generation Leaders". Samassa kuussa he vierailivat ensimmäistä kertaa Iso-Britanniassa esiintyen "The Graham Norton Show'ssa" ja The O2 -areenalla osana "Love Yourself" -maailmankiertuettaan. Yhdysvalloissa, Aasiassa ja Euroopassa vieraileva kiertue alkoi elokuussa 2018 ja päättyy huhtikuussa 2019.


title: BTS (yhtye)

text: 1. joulukuuta järjestetyssä Melon Music Awards -gaalassa BTS voitti yhteensä seitsemän palkintoa, joita olivat muun muassa Vuoden artisti, Vuoden albumi ja Vuoden paras rap/hip hop -kappale.


title: BTS (yhtye)

text: Samassa kuussa järjestetyssä, Etelä-Koreassa, Japanissa ja Hongkongissa pidetyssä kolmipäiväisessä Mnet Asian Music Awards -gaalassa yhtye voitti puolestaan yhdeksän palkintoa, joita olivat muun muassa Vuoden artisti ja Vuoden albumi.


title: BTS (yhtye)

text: BTS on seitsenhenkinen yhtye, johon kuuluu neljä vokalistia ja kolme räppäriä. Yhtyeen johtajana toimii sen pääräppäri RM.


title: BTS (yhtye)

text: Kaikki yhtyeen jäsenet tanssivat, mutta J-Hope, Jimin, V ja Jungkook ovat yhtyeen päätanssijoita. Ryhmän tanssinjohtaja on J-Hope.


title: Fjällräven

text: Fjällräven on ruotsalainen retkeilyvarusteyritys, joka valmistaa muun muassa retkeilyyn tarkoitettuja reppuja, ulkoiluasusteita, telttoja, päähineitä ja takkeja. Yritys on perustettu vuonna 1960, ja sen perusti Åke Nordin. Tuotteita myydään noin 20 eri maassa. Erityisesti sen vuonna 1978 markinnoille tuoma Kånken-reppu on ollut suosiossa.


title: Fjällräven

text: Fjällräven tarkoittaa suomeksi naalia eli napakettua. Suoraan suomennettuna se on tunturikettu. Vuonna 2007 yritys lahjoitti 222 000 kruunua ruotsalais-suomalais-norjalaiselle naalitutkimusprojekti Sefalolle.


title: FS Provence (1863)

text: Provence oli Ranskan laivaston vuonna 1863 vesillelaskettu Provence-luokan ironclad.


title: FS Provence (1863)

text: Alus tilattiin Brestin laivastontelakalta ja sen köli laskettiin maaliskuussa 1861. Alus laskettiin vesille 29. joulukuuta 1863 ja se otettiin palvelukseen 1. helmikuuta 1865.


title: FS Provence (1863)

text: Saksan–Ranskan sodassa alus oli Ranskan Pohjanmeren laivastossa kontra-amiraali Voulx'n lippulaivana.


title: FS Provence (1863)

text: Alus poistettiin alusluettelosta Toulonissa 3. toukokuuta 1886, minkä jälkeen hylky oli tykistömaalina. Hylky myytiin romutettavaksi 10. marraskuuta 1893.


title: Sydänten taksikuski

text: Sydänten taksikuski on Dxxxa D & the Boysin vuonna 2011 julkaistu albumi. Albumin julkaisi Helmi Levyt. Kappaleista "Hellä mutta päättäväinen" ja "Sydänten taksikuski" on julkaisu musiikkivideot.


title: Sydänten taksikuski

text: Albumi sai hyvän vastaanoton. Desibeli.net -sivuston Ilkka Valpasvuo piti Dxxxan omaperäistä sanailua sekä sen hillittyä instrumentaatiota albumin kantavana voimana, vaikka totesikin todellisen herutuksen jäävän vähäiseksi. Hän sanoi albumin genren lähentelevän enemmän runonlausuntaa ja spoken wordia kuin rap-musiikkia, ja kehui Dxxxan kykenevän luomaan arkisista asioista viihdyttäviä tarinoita. Soundin Ville Pirinen sanoi Dxxxan puhesoundin ja runouden hakevan vertaistaan räppäreistä ja runoilijoista. Hän kehui kappaleiden sanoitusten omalaatuista flow’ta, ja sanoi Dxxxan olevan kappaleensa nimen mukaisesti ”ennennäkemättömän erilainen jäbä”.


title: Katoa tai katoat

text: Katoa tai katoat on Dxxxa D & Nukkehallituksen albumi. Sen julkaisi Helmi Levyt vuonna 2010.


title: Finnfacts

text: Finnfacts on voittoa tavoittelematon organisaatio, joka pyrkii edistämään suomalaisen elinkeinoelämän tunnettuutta. Finnfacts on perustettu vuonna 1960.


title: Finnfacts

text: Finnfactsin toimintaan kuuluvat kansainväliset mediavierailut sekä Good News from Finland –uutispalvelu. Mediavierailuilla ulkomaalaisten medioiden edustajat pääsevät tutustumaan suomalaisiin yrityksiin ja organisaatioihin. Good News from Finland -uutissivuston tavoitteena on lisätä erityisesti pienten ja keskisuurten suomalaisyritysten tunnettuutta maailmalla ja tuoda yleisesti esille suomalaista osaamista.


title: Finnfacts

text: Finnfacts toimii osana Business Finlandia. Finnfactsin toimintaa tukevat Elinkeinoelämän keskusliitto EK ja työ- ja elinkeinoministeriö (TEM).


title: Alma-luokka

text: Alma-luokka oli Ranskan laivaston seitsemän 1860-luvulla valmistetun puurunkoisen aluksen muodostama panssarikorvettiluokka. Luokan aluksista kolme pyrki sulkemaan vuonna 1870 Saksan–Ranskan sodassa Itämeren satamat. Kolme muuta partioi Pohjanmerellä ja Atlantilla ja seitsemäs oli sodan alkaessa matkalla Japaniin, jossa se sulki kaksi preussilaista alusta satamaan. Sotatoimien päätyttyä alukset olivat vuorotellen reservissä ja palveluksessa. Aluksista kolme osallistui Tunisian miehitykseen vuonna 1881 ja loput Vietnamin hallinnon painostamiseen Ranskan protektoraatin muodostamiseksi. Alukset osallistuivat samalla vuosien 1884-1885 Ranskan–Kiinan sodan tapahtumiin.


title: Wolftrap

text: Wolftrap on vuonna 2009 perustettu kuusihenkinen hard rock -yhtye Kotkasta. Yhtyeen debyyttialbumin "RockandrollilluminatioN" julkaisi 26. lokakuuta 2012 Kanki Rekords/ Playground Music.


title: Wolftrap

text: Wolftrapin perustivat neljä entistä progressiivista metallia soittaneen Manitoun jäsentä.


title: Océan-luokka (ironclad)

text: Océan-luokka oli Ranskan laivaston kolmen vuosina 1865-1875 valmistetun puurunkoisen aluksen muodostama panssarifregattiluokka.


title: Väärennös (albumi)

text: Väärennös on Dxxxa D:n toinen studioalbumi. Se julkaistiin vuonna 2012 levymerkillä Helmi Levyt.


title: Väärennös (albumi)

text: Albumista julkaistiin rajoitettu 100:n kappaleen C-kasettipainos.


title: Edgar (jalkapalloilija)

text: Edgar Bruno da Silva (s. 3. tammikuuta 1987) on brasilialainen jalkapalloilija, joka edustaa AL Shahabia.


title: Ander Alcaine

text: Ander Alcaine Val (s. 20. joulukuuta 1991 Jaca, Espanja) on espanjalainen jääkiekkomaalivahti, joka pelaa kotimaassaan Superliigan CD Hielo Bipolossa. Hän on kaikkien aikojen ensimmäinen ammattilaissarjoissa pelannut sekä NHL-leirille osallistunut syntyperäinen espanjalaiskiekkoilija.


title: Ander Alcaine

text: Alcaine aloitti jääkiekkoilun 5-vuotiaana CH Jacassa. Hän siirtyi 17-vuotiaana FC Barcelonaan kaudeksi 2008–2009. Kolmen siellä vietetyn vuoden jälkeen Alcaine siirtyi Espanjan maajoukkuevalmentajana toimineen Luciano Basilen kautta hänen valmentamaansa seurajoukkueeseen, Ranskan Ligue Magnusin Diables Rouges de Briançoniin kaudeksi 2011–2012. Alcainesta tuli siirtonsa myötä ensimmäinen ammattilaissarjoissa jääkiekkoa pelannut espanjalainen. Hän toimi Briançonin pääasiallisena ykkösmaalivahtina ja torjui joukkueelle Ranskan Liigacupin mestaruuden.


title: Ander Alcaine

text: Alcaine on osallistunut kesäisin Sveitsin Verbierissä pidetylle kesäleirille, jossa NHL-joukkue Toronto Maple Leafsin maalivahtivalmentaja toiminut François Allaire oli valmentajana. Alcaine sai hänen kauttaan kutsun Maple Leafsin harjoitusleirille kesällä 2012. Hänestä tuli kaikkien aikojen ensimmäinen NHL-leirille osallistunut espanjalaispelaaja. Alcaine päätti palata nousujohteisesta urastaan huolimatta kotimaahansa kaudeksi 2012–2013 suorittaakseen Baskimaan yliopistossa hammaslääkäritutkinnon loppuun. Hän siirtyi CD Hielo Bipolon paitaan ja torjui joukkueelle Espanjan-mestaruuden sekä vuonna 2013 että 2014. Alcainella oli sekä kaudella 2012–2013 että 2013–2014 Superliigan paras torjuntaprosentti (93,7% kaudella 2012–2013 ja 93,3% kaudella 2013–2014) ja päästettyjen maalien keskiarvo (1.97 kaudella 2012–2013 ja 2.13 kaudella 2013–2014). Jälkimmäisellä kaudella hän edusti CD Hielo Bipoloa myös Continental Cupissa.


title: Ander Alcaine

text: Alcaine edusti Espanjaa MM-kilpailuissa vuosina 2009, 2010, 2011, 2012 ja 2014. Vuoden 2011 turnaus eteni I-divisioonassa, jonne Alcaine johdatti Espanjan ensimmäisen ja toistaiseksi ainoan kerran historiassa. Hän voitti II-divisioonan A-lohkon kultaa vuonna 2010 ja pronssia vuonna 2009. Alcainella oli vuoden 2010 turnauksessa paras torjuntaprosentti (95,6%) ja päästettyjen maalien keskiarvo (1.50). Vuoden 2012 turnaus päättyi IIA-divisioonan hopeaan ja hänellä oli turnauksen paras torjuntaprosentti (95,2%) ja päästettyjen maalien keskiarvo (1.86), kuten myös vuoden 2014 turnauksessa sarjatasoa alempana IIB-divisioonassa (T% 93,9 ja PMK 0.82), jolloin Alcaine voitti kultaa. Hän pelasi myös Sotšin olympiakisojen 2014 karsinnoissa.


title: Ander Alcaine

text: Alcaine pelasi myös alle 20-vuotiaiden II-divisioonan MM-kilpailuissa vuosina 2008, 2009, 2010 ja 2011. Kaksi jälkimmäistä turnausta päättyi A-lohkon pronssiin ja hänet palkittiin molempien turnauksien parhaana maalivahtina. Vuoden 2011 turnauksessa Alcaine palkittiin myös Espanjan parhaana pelaajana. Hän pelasi myös alle 18-vuotiaiden II-divisioonan MM-kilpailuissa vuosina 2006, 2008 ja 2009 sekä III-divisioonan MM-kilpailuissa vuonna 2007, jolloin Alcaine voitti kultaa ja hänellä oli turnauksen paras torjuntaprosentti (87,7%) ja päästettyjen maalien keskiarvo (2.28). Hän pelasi myös opiskelijoiden talviuniversiadeissa vuonna 2011.


title: Yalan kansallispuisto

text:
Yalan kansallispuisto on Sri Lankassa sijaitseva kansallispuisto, jota kutsutaan toisinaan nimellä Ruhuna. Se on Sri-Lankan kansallispuistoista suosituin.
Lähin kaupunki on Tissamaharama. Alueella virtaa joki nimeltä Menik Ganga. Siellä on myös kallioita, joiden keskellä on pieniä lampia. Alueen kaakkoisosa ulottuu meren rantaan, missä on hiekkadyynejä ja mangrovemetsiä. Suurimmassa osassa kansallispuistoa kasvaa piikkipensaita. Kansallispuiston alueella on paljon suurikokoisia nisäkkäitä, kuten hirvieläimet, sakaali, leopardi ja huulikarhu ja pienempiä nisäkkäitä kuten puoliapinoita. Alueella esiintyviä lintulajeja ovat kotoperäiset lajit, sarvinokat ja riikinkukko.


title: Ihalainen

text: Ihalainen on suomalainen sukunimi, joka on muun muassa seuraavilla henkilöillä:


title: Rolando Cepeda Abreu

text: Rolando Cepeda Abreu (s. 13. maaliskuuta 1989) on kuubalainen lentopalloilija. Hän edustaa kotimaansa Sancti Spiritus-seuraa. Cepeda on Kuuban lentopallomaajoukkueen kapteeni. Pelipaikaltaan vasenkätinen Cepeda on hakkuri. Hän on 198 senttimetriä pitkä ja painaa 77 kiloa. Cepeda oli mukana voittamassa Kuuballe MM-hopeaa vuoden 2010 MM-kisoissa. Hän kuuluu Kuuban maajoukkueeseen myös vuoden 2014 MM-kisoissa.


title: Rolando Cepeda Abreu

text: Hänet vangittiin 5. heinäkuuta 2016 yhdessä viiden muun maajoukkuepelaajan kanssa epäiltynä törkeästä raiskauksesta tamperelaisessa hotellissa heinäkuun alussa. Juttu on poliisitutkinnassa ja tulee oikeuteen elokuussa 2016. Hän on naimisissa ja hänellä on kaksi lasta.


title: Esteettinen kasvatus

text: Esteettinen kasvatus: filosofisia lähtökohtia on Matti Itkosen kirja, jonka on julkaissut Kirjayhtymä vuonna 1999.


title: Steve Smith (korkeushyppääjä)

text: Steve Smith (s. 29. maaliskuuta 1973 Liverpool) on uransa jo päättänyt brittiläinen korkeushyppääjä ja olympiamitalisti. Hän voitti olympiapronssia vuoden 1996 kesäolympialaisista Atlantasta tuloksella 235. Smithillä on olympiapronssin lisäksi myös MM-pronssia, EM-hopeaa ja ja sisäratojen MM-pronssia. Smithin ennätys on 237, jonka hän hyppäsi kahteen otteeseen. Hän voitti nuorten MM-kultaa vuonna 1992 Soulissa tuolla tuloksella, joka oli silloin myös nuorten maailmanennätys ja koko maailmassa kauden kärkitulos. Uransa jälkeen Smith on pitänyt muun muassa ravintolaa kotikaupungissaan.


title: Kuang Sin putoukset

text: Kuang Sin putoukset on Laosissa lähellä Luang Prabangia sijaitseva vesiputousryhmä. Lähellä sijaitsee Ban Ta Baenin kylä. Putoukset ovat 60 metriä korkeita. Vesiputoukset saavat alkunsa niiden yllä virtaavasta purosta ja ne laskevat alapuolella oleviin lampiin. Yhden putouksen takana on luola. Putousten ympäristössä kasvaa ihmeköynnöksiä sekä kukkivia pensaita ja puita. Kuang Sin putoukset tunnetaan matkailunähtävyytenä.